Ostvaren je primarni cilj posete - obezbeđeno je neometano snabdevanje gasom za Srbiju po više nego pristojnoj ceni, ali i visok nivo saradnje u ostalim oblastima od vitalne važnosti za državu Srbiju, od nastavka bezrezervne podrške Moskve u očuvanju teritorijalnog integriteta Srbije, preko privrednih veza do kooperacije u domenu bezbednosti i odbrane.\nSVE u svemu, trenutak koji je, ako vam smeta Vučić, najbolje prećutati, kada već niste u stanju da mu odate počast zbog ostvarenog uspeha nedvosmisleno korisnog za Srbiju na bezbroj nivoa. Da je ćutanje zlato ne shvataju, međutim, mnogi među onima koji više mrze Vučića, nego što vole Srbiju. Iz drugosrbijanskog, nazovi kosmopolitskog, društva ovakva vrsta odnosa prema Srbiji nikoga više ne čudi, jer oni Srbiju prosto ne vole, bez obzira ko je predvodi, bez obzira da li se taj čovek zove Aleksandar Vučić, ili Zoran Đinđić kojeg su onomad pljuvali, a danas od njega prave idola. Više je za čuđenje kada stav da i nešto što je dobro za Srbiju ne valja, jer ide u korist Vučiću dolazi iz krugova koji se predstavljaju kao "patriotski". A najčudnije je kada se ova dva udruže u ovakvom poduhvatu.\nINTERESANTNA je, na primer, sinergija dnevnika "Danas" i lidera pokreta "Oslobođenje" Mlađana Đorđevića, čoveka koji se predstavlja kao vrhunski patriota i veliki rusofil sa ozbiljnim vezama u ruskim političkim krugovima. "Danas" je sasvim očekivano, kao jedno beskompromisno prozapadno glasilo, na dan susreta Vučića i Putina na naslovnoj strani objavio veliki naslov "Jeftin gas za skupe ustupke Kremlju". Kako verujem da ne postoji dovoljno skup ustupak Kremlju koji bi nadmašio vrednost ruske podrške u očuvanju teritorijalnog integriteta i Kosova i Metohije raduje me što čak i drugosrbijanci smatraju da ovo pitanje ne treba uopšte uzimati u razmatranje, pa nekakve ustupke Srbije vezuju za cenu gasa.\nALI koji su to ustupci koji koštaju više od gasa? Na prvom mestu je, po dnevniku "Danas" "insistiranje na srpskom odbijanju da uvede sankcije Rusiji". Nesvesni su da na takav korak Srbija ne bi smela da se odluči tačno i da gas uopšte nije pitanje, tačno da uopšte ne postoji. Pre svega iz moralnih razloga, ali i zbog niza drugih ekonomskih koristi koje se mogu imati iz privredne saradnje sa državom kao što je Rusija. Druga i treća stvar koju navode su "niska cena rudne rente i privilegovani položaj ruskih preduzeća u gradnji železničke infrastrukture". Bez obzira na to da li je cena rudne rente niska, ili visoka, što je relativna stvar o kojoj se može diskutovati, činjenica je da Rusija korišćenje resursa sa prostora Srbije plaća Srbiji, za razliku od brojnih zapadnih kompanija koje upotrebu jednog dela srpskih resursa plaćaju (ako uopšte plaćaju) nekakvim vlastima lažne države Kosovo.\n"PRIVILEGOVANI položaj" u izgradnji železničke strukture u Srbiji, ako se o "privilegijama" uopšte može govoriti, Rusi su izborili povoljnim kreditom, baš kao što su to učinili i Kinezi. Možemo ovo posmatrati i iz drugog ugla - ruski građani mogli bi gunđati da Kremlj niskom cenom gasa za Srbiju skupo plaća nisku cenu rudne rente, ili ulogu u obnovi železnice. Sve u svemu, međusobni ustupci jesu suština uspešne saradnje u svakom domenu, i ekonomskom, i političkom, pa čak i kulturnom.\nDAN posle sastanka u Sočiju, "Danas" ima veliki naslov "Vučić kupio cenu gasa samo do izbora". Da, vrlo je čudno što se trajanje ovog sporazuma uglavnom poklapa sa terminom izbora, ali da li je logično da je na tome Vučić insistirao? Veći uspeh za njega svakako bi bio da je tu cenu obezbedio na duži rok. Možda je na tome insistirao Putin. Možda ne želi da nastavi isti nivo saradnje ako na vlast u Srbiji dođe neko ko bi prema njegovoj državi bio manje prijateljski (da ne kažemo neprijateljski) nastrojen, kao što je, na primer, bio slučaj u Moldaviji kojoj je cena gasa znatno povećana po dolasku prozapadnog bloka na vlast.\nDVA dana po sastanku, "Danas" pravi akrobaciju pobedonosno objavljujući da "Cena gasa Srbiji, ipak, nije najniža" iako to Vučić nikada nije tvrdio. Po njima nižu cenu gasa imaju Belorusija, Nemačka i Turska. Verujem da razlog niske cene koju ima Belorusija ne treba ni obrazlagati, dok kada su Nemačka i Turska u pitanju u obzir treba uzeti ne samo ogromne količine ovog energenta koje ove dve države troše, nego i činjenicu da su one direktni uvoznici ruskog gasa i ključne tačke za dalju distribuciju i prodaju plavog energenta. Poredivši nas sa ove tri zemlje, novinari lista "Danas" samo su (nesvesno) dodali na vrednosti Vučićevog uspeha.\nA MLAĐAN Đorđević? Kao da ga je ljubomora toliko izjela da ne može da se raduje nečemu od čiste koristi za narod koji tvrdi da voli, nego mora u tome da traži neke rupe, pa kad ne može da ih nađe mora da ih izmisli. Takva je tvrdnja da Vučić u Sočiju nije "tako dobro primljen, kao što tvrdi". Nema tu šta Vučić, a ni Đorđević, da tvrdi svi smo mogli da vidimo da ga je, obično uzdržani, Putin sam privukao u zagrljaj. Tačka. Interesantno je da se u svojim tvrdnjama Đorđević poziva na pisanje, kako kaže, "uglednog 'Komersanta'".\n"Komersant" je ugledan koliko i "Danas", čak i "ugledniji", jer dok se za beogradski list još može i reći da nije "tajkunski medij", "Komersant" to svakako jeste. I pritom, žestoko antiputinovski. Sudeći po tome, dok se Vučić grli sa Putinom, Đorđević bi se grlio s Navaljnim.\nkomentar Neće moći kolumna neće moći Filip Rodić


Skoplje: Mladi Makedonci se bore protiv najgoreg smoga u Evropi – Zavera\nGrad je toliko zagađen da se ljudi sa respiratornim bolestima sele na obližnja brda, a mladi sanjaju da emigriraju. Međutim, jednostavna aplikacija inspirisala je pokret za suzbijanje smoga.\nSkoplje se redovno nalazi na vrhu liste najzagađenijih gradova u Evropi, a ponekad i svetu. U 2018. godini, izmereni nivoi PM10 čestica, štetnih po zdravlje ljudi, premašivali su EU limite tokom 202 dana. Iako Severna Makedonija nije članica EU, ušla je u pristupne pregovore i još uvek je daleko od standarda kvaliteta vazduha u Uniji. Prema procenama Svetske zdravstvene organizacija, Severna Makedonija beleži oko 4.000 preuranjenih smrti godišnje usled zagađenja vazduha.\nBrojni faktori izazivaju smog, ali svi imaju nešto zajedničko: siromaštvo. Prosečna mesečna plata u zemlji je 250 evra i mnogi građani se greju spaljivanjem drveta, biomase ili plastike. Stari automobili koji ne zadovoljavaju EU standarde uvoze se i prodaju jeftino, a javni prevoz je svedenog obima. Elektrane i fabrike imaju značajan udeo u zagađenju. Povrh svega, Skoplje leži u kotlini, tako da zagađeni vazduh ostaje nad gradom zarobljen okolnim planinama.\nStvari su postale očigledne 2015. godine sa pojavom AirCare aplikacije, koju je razvio tada 22-godišnji student Gorjan Jovanovski. Na vladinoj veb stranici je pronašao podatke o zagađenju, prikupljene sa državnih mernih stanica.\nNaravno, mnogi su sumnjali u tačnost podataka. „Bilo je mnogo glasina da sam iz jedne od političkih partija i da radim kao njihov propagandista“, kaže on. „Onda su ljudi polako počeli da shvataju da sam u pravu.“\nJedna od grupa formiranih nakon puštanja aplikacije bila je O2 inicijativa, koja se bavi širokim spektrom ekoloških problema. „Gorjan je narodu dao priliku da shvati šta se dešava“, kaže Eli Peševa, suosnivač grupe. „Jednostavno je. Ako vidite crveni krug na aplikaciji, vaše zdravlje je u opasnosti. Život vaše porodice je u opasnosti.“ Ona i ostali aktivisti ubrzo su se okupili putem društvenih medija. „Shvatili smo da postoji kritična masa koja bi mogla da podstakne promene.“\nPre nego što je aplikacija pokrenuta, Peševa kaže da je za ekološke proteste bilo teško mobilisati više od par stotina ljudi. Ali u decembru 2015., kada je zimski smog bio na vrhuncu, preko 1.000 građana okupilo se na glavnom trgu u Skoplju kako bi protestovalo protiv zagađenja vazduha.\nUpitan o industrijskim uzrocima zagađenja, tvorac AirCare aplikacije kaže da „Jedini način da to utvrdimo jeste da fabrike dozvole senzore u svojim postrojenjima, ali do sada su odbijali da sarađuju sa nama.”\n„Mnoge kompanije u regionu ne prijavljuju svoje emisije gasova kako treba“, kaže Maja Čolović-Daul, savetnica za životnu sredinu pri Svetskoj banci. Ona dodaje da inspektori retko poseduju odgovarajuću opremu i da su novčane kazne za kršenje ekoloških propisa relativno male – od 3.000 do 10.000 evra.\n„To je siromašan region, pa se često prećutkuje da ove industrije zapošljavaju ljude i da se zato ne propisuju velike kazne,“ kaže Čolović-Daul. „Firmama je isplativije da plate novčane kazne nego da ulažu u novu tehnologiju.“\nZa to vreme, Jovanovski je pustio AirCare u svih 11 država Balkana. Pored Skoplja, najveća žarišta su Sarajevo i Beograd, koji su tokom 2019. bili na vrhu liste najzagađenijih gradova na svetu. Jovanovski finansira aplikaciju kroz reklame i vraća se u Skoplje iz Amsterdama kako bi se potpuno posvetio aktivizmu.\nPeševa se nada da bi trenutni talas aktivizma mogao da uspori masovnu emigraciju iz zemlje. „Kada sretnem mlade aktiviste, kažem im da su nam potrebni ovde. Ako vam se nešto ne sviđa, morate se boriti da to promenite.“\n(BBC-ZTP, foto: AFP/Getty)\nTagovi:aplikacija, zagađenje, Skoplje, aktivizam


Košarkaški klub Budućnost Voli suspendovao je svog košarkaša Džejkoba Vajlija.\nPodnaslov: Napustio Podgoricu\nTizer: Košarkaški klub Budućnost Voli suspendovao je svog košarkaša Džejkoba Vajlija.\nKako je saopšteno iz tog kluba, Vajli se nakon nastupa za reprezentaciju Sjeverne Makedonije nije pojavio na treningu i samoinicijativno je napustio Podgoricu.\n"Agent igrača je obavijestio klub da je razlog napuštanja rešavanje ličnog/porodičnog problema. Klub je suspendovao igrača i javnost će biti blagovremeno obaviještena o daljim koracima", poručuju iz KK Budućnost Voli.\nDžejkob Vajli, foto: KK Budućnost Voli\nTagovi: suspenzija, KK Budućnost Voli, Džejkob Vajli\nKošarkaš Budućnost Volija Danilo Nikolić priključio se ekipi i odradio lakši trening, objavio je podgorički klub na društvenim mrežama.\nKošarkaši Budućnost Volija pobijedili su večeras u Laktašima ekipu Igokee utakmicu 17. kola AdmiralBet ABA lige.\nUklonjene nepravilnosti, nema opasnosti od suspenzije sportista\nUprava za sport i mlade je prije roka otklonila sve nepravilnosti koje se tiču usaglašenosti sa pravilima Svjetske antidoping agencije (WADA) gdje je postojala opasnost da Crna Gora bude kažnjena isključenjem naših sportista iz svih takmičenja, a u slučaju da nas ne isključe sportisti ne bi nastupali pod našom zastavom i himnom, saopštio je v.d direktora Uprave za sport i mlade Marko Begović.\nKovid desetkovao Budućnost Voli, odložen meč sa FMP-om\nMeč 14. kola AdmiralBet ABA lige između FMP-a i Budućnost Volija, koji je trebalo da se igra sjutra u Železniku, otkazan je jer je osam članova podgoričkog tima pozitivno na koronavirus.


Mg Mivela vas poziva na prvi Adventure outdoor festival u Srbiji - Hello! magazin\nŠta treba da uradite kada osetite grč u mišićima? Unesite prirodni magnezijum u svoj organizam\nObezbedite vašem organizmu magnezijum i pripremite ga za nezaboravnu avanturu\nAko ste avanturista i turista u isto vreme, prvi Adventure outdoor fest koji će se održati u specijalnom rezervatu prirode- u kanjonu reke Jerme, je pravi festival za vas.\nFestival će se održati od 16. avgusta, u kanjonu između planine Greben i Vlaške planine i tokom pet dana avanturistima koji se budu priključili pružiće priliku da otkriju nepoznato i da zavire u pećine sa blagom. Kako bi u ovoj avanturi učesnici imali potpuni i jedinstveni doživljaj prirode, Mg Mivela voda koja izvire na dubini od 86 metara u netaknutoj okolini sela Veluće kod Trstenika i koja se po mineralnom sastavu izdvaja od svih ostalih mineralnih voda u svetu, pružiće svim učesnicima hidrataciju i neophodnu dozu magnezijuma.\nMagnezijum je, zbog svog pozitivnog uticaja na zdravlje i rad srca i mišića, veoma važan za sportiste i fizički aktivne osobe, a zbog činjenice da se ne proizvodi u organizmu neophodno ga je unositi svakodnevno u odgovarajućoj količini, putem hrane i vode. Međutim, da bi iskoristljivost magnezijuma u organizmu bila potpuna, potrebno je da magnezijum bude u obliku koji je pogodan za brzi prelazak u krvotok. Mg Mivela voda ima jedinstveni mineralni sastav i optimalan nivo prirodno rastvorljivog magnezijuma, koji se brzo i lako rastvara i dospeva do svake ćelije u organizmu. Blagotvorno deluje na 350 enzimskih procesa u organizmu i neophodan je za proizvodnju energije, pravilan rad mišića i nervnog sistema. 1l Mg Mivele zadovoljava dnevne potrebe organizma za ovim dragocenim mineralom.\nZa sve koji se bave sportom rekreativno ili profesionalno, važno je da imaju dovoljno energije i snage, da unose dovoljne količine tečnosti i minerala posebno tokom leta, jer usled visokih temperatura više se znojimo, i zbog toga gubimo dosta vode i minerala koje je neophodno nadoknaditi a Mg Mivela je prirodno rešenje zahvaljujući svom jedinstvenom mineralnom sastavu.\nUčinite nešto dobro za svoje zdravlje svakoga dana.


fudbalski stadion : Južne vesti\nPočelo rušenje stadiona u Leskovcu, klubovima naloženo iseljenje do petka\n12:02, 10. 3. 2021.\nRušenjem ograde u utorak su i zvanično počeli radovi na stadionu "Dubočica" u Leskovcu. Ekipe koje su koristile sam teren i svlačionice na stadionu GFK Dubočica, ŽGFK Lavice, Lemind 1953, kao i mlađe selekcije ovih klubova dobile su rešenje da se do petka, 12. marta, moraju iseliti iz prostorija i sa stadiona, pa će sada morati da potraže alternativna rešenja gde će trenirati, ali i igrati zvanične utakmice.\nNakon što je 8. decembra završen tender i otvorena zajednička ponuda za izgradnju tri stadiona, od kojih je jedan u Leskovcu, iz Kancelarije za javna ulaganja su objavili da se isto toliko firmi prijavilo za gradnju. Među grupom ponuđača nalaze se GAT Novi Sad, Energoprojekt iz Beograda i M Enterijer gradnja, takođe iz Beograda. Ko će ući u investiciju procenjenu na 2,4 miliona evra, znaće se za 40 dana, dok je rok za ukupan završetak projektovanja i izvođenja radova 24 meseca.\n11:47, 30. 10. 2020.\n15:15, 26. 10. 2020.\nPočetak rekonstrukcije stadiona leskovačke Dubočice nekoliko puta su najavljivali predsednik Srbije i čelnici FSS-a i Sportskog saveza Srbije, a njima se danas pridružio i gradonačelnik Leskovca Goran Cvetanović. Kao i ranije, i dalje se ne precizira tačan datum početka radova, kao ni rok za izgradnju, a opet se pominje da će u njegovu rekonstrukciju biti uloženo preko 20 miliona evra.\nVučić najavio gradnju stadiona po UEFA standardima u Leskovcu\n17:30, 3. 9. 2019.\nVelelepan stadion sa 8.200 mesta po UEFA standardima, u koji će biti uloženo 20 miliona evra, najavio je predsednik Srbije Aleksandar Vučić obilazeći postojeći stadion "Dubočica" u Leskovcu. Vučić je obišao i Opštu bolnicu u koju je za nabavku opreme i rekonstrukciju, od para građana od 2016. uloženo 86 miliona dinara.


24sata.info - Trump: Povišen stepen upozorenja za BiH i Balkan\nTrump: Povišen stepen upozorenja za BiH i Balkan\nAutor S N 19. 06. 2019. • 10:00\nTrump je obavijestio Kongres da prijetnja zbog koje je takav stepen upozorenja uveden i dalje postoji, saopćila je Bijela kuća.\n- Prijetnja koja se ogleda u postupcima osoba koje su uključene, pomažu, finansiraju ili podržavaju ekstremističko nasilje u Sjevernoj Makedoniji i drugim državama zapadnog Balkana, kao i opstrukcije implementacije Dejtonskog sporazuma u BiH ili Rezolucije UN-a 1244 na Kosovu, nije otklonjena - navedeno je u odluci koju je potpisao Trump.\nU Trumpovoj odluci upućenoj Kongresu navodi se i da su "činovi ekstremističkog nasilja i opstrukcije, navedeni u izvršnoj uredbi (iz 2001. godine) neprijateljski prema američkim interesima" i da "i dalje predstavljaju neuobičajenu i veliku prijetnju nacionalnoj sigurnosti i vanjskoj politici SAD-a".\n- Zbog toga sam odlučio da je neophodno da stepen povišenog upozorenja u vezi sa zapadnim Balkanom ostane na snazi i poslije 26. juna 2019. godine - naveo je Trump, prenosi Al Jazeera Balkans.\nIzvršnu uredbu o povišenom stepenu upozorenja u vezi sa zapadnim Balkanom prvi je potpisao George W. Bush 26. juna 2001. godine. Ona je dopunjena 2003. godine kako bi obuhvatila dodatne korake u vezi s opstrukcijom primjene Ohridskog sporazuma u tadašnjoj Makedoniji.


Izvor: B92, 14.Avg.2020, 19:25\nFudbaler Čukaričkog Milan Savić rekao je da gostovanje Zlatiboru u narednom kolu Superlige njegovoj ekipi treba da bude stepenik ka cilju, plasmanu u Evropu.\n"Oni jesu debitanti u Superligi, ali čim su tu, jasno je da poseduju kvalitet. Možda su mala nepoznanica, ali smo se spremili za njih i idemo po tri boda. Ako ponovimo prethodne partije, nadam se da neće biti problema", rekao je Savić, prenosi klub.\nFudbaleri Čukaričkog gostuju sutra ekipi Zlatibora, u utakmici četvrtog kola Super lige Srbije.\n"U ovakvoj ligi, svaki bod je veoma bitan, a posebno pobede na strani. Voleo bih da se ustalim u startnoj postavi i da sa Čukaričkim izborim Evropu, a gostovanje u Zlatiboru treba da nam bude samo jedan stepenik ka tom cilju", rekao je Savić.\nSavić je na Banovo brdo stigao prošle zime iz belgijskog Mehelena. U finišu prošle sezone debitovao je za Čukarički, a u prva tri kola tekućeg šampionata bio je starter.\n"Iskreno, trebalo mi je da malo vremena da se priviknem, nije bilo lako u početku. Ali, svestan sam bio da je Čukarički sjajna sredina za mlade igrače, brojni raniji slučajevi su to mogli da potvrde. Krajem prošle sezone sam zaigrao u prvom timu, a pripreme na Zlatiboru su mi baš prijale. Posle toga je sve bilo mnogo lakše", kazao Savić, momak rođen u Bijeljini 2000. godine.\nČukarički je u prva tri kola osvojio sedam bodova od mogućih devet. Tim s Banovog brda pobedio je Inđiju i Rad, a kako je naveo Savić, "u šaci je imao i trijumf protiv Vojvodine u Novom Sadu".\n"Lično, presrećan sam što se otvorio prostor i što sam dobio šansu, trudiću se da je iskoristim svaki naredni put. Svestan sam konkurencije, sve su to sjajni momci, ali uvek gledam samo sebe i svoje igre", rekao je Savić.


Francuska ambasada šokirana : Nadlanu.com\nFrancuska ambasada šokirana\nBEOGRAD, 18. septembar 2009. (FoNet) - Francuska ambasada u Beogradu saopštila je danas da "šokirana" nasiljem čije su žrtve u četvrtak u centru Beograda bili francuski državljani, navijači fudbalskog kluba Tuluz, i naglasila da je ambasador Žan Fransoa Teral od MUP Srbije zatražio da što pre "rasvetli sve okolnosti, uhapsi i izruči pravdi sve odgovorne za ovaj bezočan čin".\nAmbasada je, kako se navodi u saopštenju, "u kratkom roku posle izliva nasilja kojem je bila izložena grupa francuskih džzavljana, navijača fudbalskog kluba iz Tuluza, u centru grada, u popodnevnim casovima 17.septembra 2009.\nobaveštena o ovom incidentu".\nKonzul francuske ambasade je smesta otišao u Urgentni centar, kako bi se obavestio o zdravstvenom stanju trojice primljenih francuskih državljana.\n"Prema poslednjim informacijama koje su nam dostavljene iz bolnice, jedan od povređenih, sa lakšim ozledama, sinoć je zbrinut i odmah pušten iz bolnice, dok je drugi otpušten jutros", navodi se u saopštenju ambasade, koja očekuje da oni uskoro otputuju iz Srbije.\n"Na žalost, stanje trećeg francuskog državljanina, koji je još hospitalizovan, još je veoma zabrinjavajuće. Mladić je pretrpeo tešku povredu lobanje i njegovo stanje je ozbiljno", ukazuje se u saopštenju francuske ambasade.\nFrancuski ambasador u Srbiji, Žan Fransoa Teral, posetio je povređenog u prepodnevnim satima.\nTeral je, ovim povodom, kontaktirao ministarstvo unutrašnjih poslova Srbije, dok je policijski ataše francuske ambasade u stalnom kontaktu sa odgovornim licima iz srpske policije koji s provode istragu.\nKako se napominje u saopštenju, "francuska ambasada je šokirana ovim događajem i ničim izazvanim nasiljem, čije su žrtve francuski državljani".\nPrema saopštenju, "francuski ambasador je zatražio od MUP Srbije da što pre rasvetli sve okolnosti, da uhapsi i izruči pravdi sve odgovorne za ovaj bezočan čin nasilja".\nTeral je zatražio i da srpska policija, uopšte uzev, "preduzme odlučnu akciju protiv svih grupa huligana koje su poznate po svojim nasilnim ispadima".


Odata počast prvim žrtvama NATO bombardovanja\nPorodica i saborci danas su na mjesnom groblju u Grlici, u Istočnoj Ilidži, polaganjem cvijeća i paljenjem svijeća odali počast Radmili i Radenku Galinac, prvim žrtvama NATO bombardovanja Republike Srpske, stradalim na današnji dan 1995. godine.\nZa Radenka, njegov saborac iz čete Vojne policije Treće sarajevske pješadijske brigade Vojske Republike Srpske Staša Košarac kaže da je bio častan borac za stvaranje Srpske.\n"Imali smo za cilj da odbranimo našu teritoriju i naše porodice", rekao je novinarima Košarac.\n"To dovoljno govori o našim emocijama, a pogotovo našim negativnim emocijama kada su u pitanju NATO strukture i NATO snage", rekao je Košarac, poslanik u aktuelnom sazivu Parlamentarne skupštine BiH.\nOn je izrazio žaljenje što među političarima ima naklonjenih prema NATO savezu, ne samo iz Federacije BiH, nego i Republike Srpske.\nKošarac je istakao da srpski član Predsjedništva BiH Mladen Ivanić ne poštuje Rezoluciju Narodne skupštine Republike Srpske o vojnoj neutralnosti, s obzirom da nije zaustavio nikakve aktivnosti u vezi sa organizacijom vojne vježbe na Manjači i korištenja aviona A10, istih onih koji su bombardovali porodicu Galinac.\n"To je nešto što duboko vrijeđa sve nas. Ivanić je kao srpski član Predsjedništva BiH morao to pitanje staviti na dnevni red, te onemogućiti priče o bilo kakvim vježbama NATO snaga na području Republike Srpske", naglasio je Košarac.\nOn kaže da su priče o NATO trebale prestati onog trenutka kada su institucije Republike Srpske svoju odgovornost pokazale donoseći odluku o vojnoj neutralnosti, u skladu sa onim što radi Srbija.\nOn je istakao važnost da se u Republici Srpskoj ustanovi dan sjećanja na žrtve NATO agresije i dodao da je moguće da će to biti dan kada su stradali brat i sestra Galinac.\nKošarac je najavio da će ovih dana biti pokrenuta i zvanična inicijativa da Treća sarajevska pješadijska brigada Vojske Republike Srpske, koja je ratovala u dijelovima Sarajeva koji su Dejtonskim sporazumom pripali Federaciji BiH, dobije svoju ulicu u Istočnom Novom Sarajevu, gdje živi veliki broj stanovnika sa tih područja.\n"Očekujem podršku boračke organizacije i opštine za to", zaključio je Košarac.\nRatni komandir čete vojne policije Treće sarajevske pješadijske brigade Borislav Kondić bio je svjedok smrti brata i sestre Galinac, sahranjenih kraj Radovana, Radenkovog brata blizanca, takođe, borca Vojske Republike Srpske, preminulog dvije sedmice ranije.\n"Izašli smo, a svjetla na vozilu smo ostavili upaljena kako bi bolje vidjeli ispred sebe", rekao je Kondić i dodao da se avion potom vratio i prvo ih bombardovao, a potom i gađao iz topa.\nPrve žrtve bombardovanja bili su brat i sestra Galinac. NATO piloti naciljali su ih kod srušenog mosta u Semizovcu, kod Sarajeva. NJihovu tragičnu sudbinu prvi u svijet su prenijeli novinari Novinske agencije Republike Srpske - Srna.\nNATO bombardovanje Radmila i Radenko Galinac žrtve\nPorast broja oboljelih od raka\nSrbija i Srpska istražuju posljedice NATO bombardovanja\nGojković: Dokazati uticaj NATO bombardovanja na porast malignih oboljenja\nSrpska će pomoći Srbiji u istrazi o posljedicama NATO bombardovanja


eKapija | Prodaja nekretnina tokom vanrednog stanja pala za 70% - Oporavak tržišta u drugoj polovini godine\nIzvor: Tanjug | Ponedeljak, 11.05.2020.| 09:59\nProdaja nekretnina tokom vanrednog stanja pala za 70% - Oporavak tržišta u drugoj polovini godine\nU periodu vanrednog stanja obim tržišta nepokretnosti u Srbiji smanjen je za oko 70% u odnosu na stanje pre 16. marta, a srpsko tržište nepokretnosti je vredelo tokom vanrednog stanja nešto preko 255 mil EUR, što je upola manje nego u i istom periodu prethodne godine.\nOd početka godine do uvođenja vanrednog stanja, tržište nepokretnosti je bilo u porastu, pa je broj registrovanih ugovora bio 11% veći nego u istom periodu prethodne godine.\n- Ako poredimo mart ove godine sa martom 2019. vidimo da je procenat pao i da je obim tržišta 28% manji nego prethodne godine. U aprilu je obim tržišta pao za 80%. Period vanrednog stanja, koji poredimo sa istim periodom prošle godine, pokazuje da se tržište nepokrenosti smanjilo 68% - kaže načelnica Odeljenja za procenu i vođenje vrednosti nepokretnosti u RGZ-u Ana Đurković.\nVrednost tržišta nepokretnosti je, kaže, bila upola manja tokom vanrednog stanja nego što je bila prošle godine u istom periodu, i ta cifra je u tom periodu iznosila 255 mil EUR.\nOd tog iznosa, oko 60% dolazi od prodatih stanova.\nTo vreme je pokazalo da je kupovina kešom u odnosu na kupovinu iz kredita bila gotovo izjednačena "pola-pola", što u odnosu na raniji period pokazuje da je manji broj građana plaćao kešom.\nTržište nepokretnosti je u prethodna dva meseca bilo usporeno, gotovo da ga nije ni bilo, objašnjava Milić Đoković iz agencije Old Royal Nekretnine, ali navodi da se kupci i prodavci ponovo javljaju i raspituju.\n- Nadam se da će se nastaviti tamo gde smo stali. Zanimljivo je da ćemo možda maj imati bolji ove godine nego što smo ga imali prošle godine jer je dosta poslova započeto u februaru i martu a koji nisu završeni, pa će to da stvori sliku da je maj super i da je sve krenulo - objašnjava Đoković.\nS obzirom na to da su krediti još uvek jeftini, Đoković veruje da će tržište profunkcionisati jer građani i dalje imaju potrebu da prodaju i kupuju nepokretnosti.\nOnaj ko se odlučio da kupi ili proda stan, kuću, lokal ili zemljište, uveren je Đoković, taj će na tom poslu nastaviti da radi sada kada se stvari vraćaju na prethodno stanje.


09. jula 2015.\nANDRIĆGRAD – Od 9. do 15. jula posjetioci bioskopa „Dolly Bell“ u Andrićgradu moći će da pogledaju filmove „Minions 3D“, „Zemlja stranaca“ i „Terminator Genesis 3D“. Minions 3D [18:50] IZVORNO IME: Minions REŽIJA: Kyle Balda, Pierre Coffin ULOGE:…\nOdržana manifestacija „Pjesme Andrićgradu“\n04. jula 2015.\nANDRIĆGRAD – Na Vizantijskom trgu u Andrićgradu održana je završna manifestacija prvog konkursa „Pjesme Andrićgradu“ u organizaciji Književnog fonda „Sveti Sava“ iz Istočnog Sarajeva. Organizator manifestacije Božidar Škobić rekao je da je na konkurs stiglo više od 170 pjesama,…\nBioskop: Repertoar od 2. do 8. jula\nANDRIĆGRAD – Od 2. do 8. jula posjetioci bioskopa „Dolly Bell“ u Andrićgradu moći će da pogledaju filmove „Ted 2“, „Daleko od ljudi“ i „Terminator Genesis 3D“. Ted 2 [18:30] IZVORNO IME: Ted 2 REŽIJA: Seth MacFarlane ULOGE:…\nZavršna manifestacija „Pjesme Andrićgradu“, 4. jula na Vizantijskom Trgu\nZBORNIK I PRIZNANjA PJESNICIMA ANDRIĆGRAD – Završna manifestacija Prvog konkursa „Pjesme Andrićgradu“ održaće se u subotu, 4. jula na Vizantijskom trgu u kompleksu Andrićgrada, u Višegradu, saopšteno je iz Književnog fonda „Sveti Sava“ iz Pala. Na ovom pjesničkom susretu…\nNa Vizantijskom trgu odigrana predstava „Bela kafa“\nANDRIĆGRAD – Predstava „Bela kafa“, u izvođenju Narodnog pozorišta iz Beograda, odigrana je na Vizantijskom trgu u Andrićgradu u okviru vidovdanskih svečanosti. Reditelj predstave Milan Nešković rekao je Srni da je publici u Andrićgradu sinoć predstavljen pozorišni komad jednog…\nANDRIĆGRAD – U Andrićgradu je počelo obilježavanje Vidovdana, krsne slave hrama Svetog kneza Lazara i kosovskih mučenika i obilježavanje četiri godine od gradnje grada od kamena na obalama Drine i Rzava. Svečanost je počela liturgijom u hramu Svetog kneza…\nBioskop: Repertoar od 25. juna do 1. jula\nANDRIĆGRAD – Od 25. juna do 1. jula posjetioci bioskopa „Dolly Bell“ u Andrićgradu moći će da pogledaju filmove „Izvrnuto obrnuto 3D“, „Divlji život“ i „Ted 2“. Izvrnuto obrnuto 3D [18:30] IZVORNO IME: Inside Out REŽIJA: Pete Docter,…\nPromovisana knjiga „Ljubav u malom gradu“\nANDRIĆGRAD – U knjižari „Ili-ili“ u Andrićgradu održana je promocija knjige „Ljubav u malom gradu“ Ljiljane Rašević Vidojević, koja je rekla da je inspiraciju za ovaj roman dobila dešavanjima u malim gradovima u posleratnom periodu. „Potrudila sam se da…


Rado Srbi idu u vojnike / Srbija / zone / home page - Osservatorio Balcani e Caucaso Transeuropa\nSrpski Bondstil 13.01.2010.\nStripovi ispod bombi 24.03.2009.\nVojna parada u Novom Sadu © 3D pajtica/Shutterstock\nPrema istraživanju Agencije za konsultantske aktivnosti House of Win, sprovedenom od 15. do 22. februara ove godine, 72,5% ispitanika smatra da država Srbija treba ponovo da uvede obavezno služenje vojnog roka koje je ukinuto 2011. Istraživanje je sprovedeno kombinacijom telefonskog intervjua (CATI) i online anketiranja (CAWI) na reprezentativnom uzorku od 1157 ispitanika muškog pola, starosti od 17 do 30 godina.\nI prema nalazima Beogradskog centra za bezbednosnu politiku (BCBP) skoro tri četvrtine građana smatra da je potrebno ponovo uvesti obavezno služenje vojnog roka. Kao glavne razloge za vraćanje obaveznog vojnog roka građani ističu red i disciplinu kod mladih (63 odsto) i tradiciju (20 odsto). Stiče se utisak da građani ne percipiraju vojni rok kao sredstvo odbrambene politike, već kao neku vrstu vaspitne ustanove, navedeno je u izveštaju BCBP.\nTemu ponovnog uvođenja obaveznog služenja vojnog roka pokrenuo je početkom godine predsednik Srbije Aleksandar Vučić koji je rekao da ”to ima dobrih i loših strana”.\n“Neke od loših su što samo u objektima i hrani košta preko osam milijardi, računajte 70 miliona evra (godišnje)“, rekao je Vučić posle predstavljanja rezultata Vojske Srbije, dodajući da su troškovi veći ako se na to dodaju primanja za vojnike.\nMinistar odbrane Srbije Nebojša Stefanović izjavio je 7. februara da će odluka o tome da li će u Srbiji biti vraćeno obavezno služenje vojnog roka biti doneta do septembra ili oktobra ove godine. Dva dana kasnije, Ministarstvo odbrane saopštilo je da su u toku pripreme za uvođenje predmeta ”Osnove sistema odbrane Republike Srbije“ koji će biti fakultativnog tipa i namenjen učenicima trećeg i četvrtog razreda srednjih škola.\nDragan Šutanovac, bivši ministr odbrane u Vladi u vreme kada je na vlasti bila Demokratska stranka (DS), smatra da se istraživanja koja se bave vraćanjem obaveze služenja vojnog roka svode na emociju koja nema suštinske veze sa potrebama sistema odbrane.\n“Vojska Srbije nije vaspitno-popravna ustanova čiji je zadatak da mlade disciplinuje i od njih napravi ‘ljude’ spremne za životna iskušenja. Ako znamo koje su tri zakonski definisane misije VS, a to su odbrana zemlje, učešće u mirovnim operacijama van granica naše zemlje kao i pomoć civilnom stanovništvu u slučaju elementarnih nepogoda i vanrednih situacija, onda vidimo da se ispitanici ne opredeljuju prema misijama već prema raspoloživim medijskim informacijama”, kaže Šutanovac za OBCTranseuropa. On ističe da je rezultat ovog istraživanja konfuzan jer od 72,5% opredeljenih za obavezu služenja vojnog roka čak 20% ne bi da služe vojni rok u kasarni sa oružjem.\nSuštinski, dodaje bivši ministar odbrane, ovo istraživanje nam samo pokazuje da mlade ljude niko nije na pravi način informisao šta bi značilo ponovno uvođenje obaveze služenja vojnog roka niti šta su prave dužnosti i obaveze vojnika na odsluženju.\nOsim ovih dilema, čini se, postavljaju se mnogo ozbiljnija pitanja u vezi sa sve većim isticanjem vojske kao jednog od ključnih elemenata politike vladajuće Srpske napredne stranke (SNS). Kupovina oruđa i oružja, ruskih helikoptera, ruskih sistem protivvazdušne opreme i delova za ruske migove izazvalo je uznemirenje na Zapadu. O mogućim posledicama po Srbiju, zbog takve kupovine, u novembru je govorio zvaničnik Stejt departmenta.\n“Postoji doza zabrinutosti zbog raspoređivanja ruske vojne opreme na teritoriji Srbije, ali i zbog mogućnosti da Srbija zahteva specifične ruske sisteme, što bi vodilo riziku da joj se uvedu posebne sankcije zbog kupovine vojne opreme“, rekao je specijalni izaslanik SAD za Balkan Metju Palmer.\nŠutanovac, međutim, smatra da je u javnost stvoren utisak da je Rusija ogromni donator Srbije iako građani Srbije skupo plaćaju te donacije koje su često i nesuvisle kao, na primer, remont i modernizacija aviona koji su odavno prevaziđeni i u modernom ratovanju ne predstavljaju neko izuzetno sredstvo.\nIako Aleksandar Vučić stalno ponavlja da jačanje Vojske Srbije, uključujući sada i eventualno uvođenje obaveznog služenja vojnog roka, zapravo ima samo odbrambeni karakter, sve je više pitanja da li su neophodna ovolika ulaganja u Vojsku Srbije, odnosno da li je svrsishodnije preusmeriti ta sredstva u ekonomski razvoj ili socijalnu politiku umesto u naoružanje.\nNaravno, ključna je dilema, kada se govori o jačanju vojne moći, s kim bi to Srbija mogla da ratuje budući da je bukvalno okružena državama koje su ili u NATO ili na putu ka ovoj vojnoj alijansi.\nKao neko ko je predvodio Ministarstvo odbrane u vremenu velike svetske ekonomske krize tokom koje su opredeljena sredstva za odbranu bila znatno manja, Dragan Šutanovac je zadovoljan što se Vojska Srbije oprema. On, međutim, smatra da se opremanje ne vrši prema planu već prema želji za promocijom odnosa Srbije sa zemljama od kojih se naoružanje i vojna oprema nabavljaju.\n“Opremanje vojske ne treba da prate ratnički pokliči i upoređivanje sa susedima već treba da se vrši u odnosu na precizne planove opremanja koje po pravilu pravi vojni a ne politički vrh ministarstva. Kod nas je slučaj očigledno obrnut i zato čak i dobre aktivnosti izgledaju kao čista propaganda”, ističe Dragan Šutanovac.\nNikola Lunić, izvršni direktor Saveta za strateške politike, ističe da u situaciji kad su zemlje regiona izabrale kolektivni koncept bezbednosti kao efikasan odgovor na sofisticiranost savremenih pretnji i finansijski veoma zahtevan odgovor na njih, spoljna politika nam je ostala zatočena u istorijskim predrasudama, tabloidnoj retorici i politikantskoj matematici o rejtingu.\nU Srbiji, dodaje Lunić, ostali smo emotivno zaglavljeni u posledicama nerazumevanja globalnog konteksta pre 20 godina, umesto da sagledavamo i definišemo strategije i vizije za narednih 20 godina. Niko ne treba ništa da zaboravlja ni da se lišava osećaja, ali održivost nacije mora da počiva na predvidljivoj budućnosti koja nikako ne treba da zavisi od posledica naših poraza.\n”Upravo suprotno – budućnost mora da obezbedi pobede kroz poverenje u regionu, pouzdanost spoljnopolitičkih odnosa i predvidljivost bezbednosnih izazova. Nažalost, unapređenje operativnih sposobnosti VS bez opravdanih geostrateških razloga izazvaće upravo suprotan efekat, koji lako može da postane osnova za naše buduće poraze“, navodi Lunić.


TotalCar.rs » Novi Saab bez starog logotipa\n0 komentara 9390 pregleda\nU ponedeljak 3. septembra, kinesko-japanski konzorcijum NEVS i formalno je preuzeo veći deo imovine proizvođača automobila Saab. Međutim, novi vlasnik neće smeti da upotrebljava čuveni logotip koji je predstavljao obeležje automobila marke Saab.\nZaključenjem ugovora, konzorcijum National Electric Vehicle Sweden AB (NEVS) ubrzaće proces razvoja električnih automobila, koji će biti jedan od proizvodnih prioriteta novog Saab-a.\nPredsednik NEVS-a, Karl-Erling Trogen, izjavio je tom prilikom da će prvi električni model sići sa proizvodnih traka početkom 2014. godine i da će biti zasnovan na Saab-u 9-3.\nIako je konzorcijum NEVS kupovinom Saab-a stekao pravo na korišćenje imena te automobilske marke, ostao je uskraćen za prepoznatljivi logotip, na kome je prikazano mitsko čudovište grifon (životinja sa glavom orla i telom lava).\nNaime, prema sporazumu koji je postignut sa kompanijama Saab Svenska Aeroplan AB (proizvođaču aviona i osnivaču automobilske marke Saab) i Scania, u čijem je vlasništvu čuveni logotip, NEVS neće smeti da ga upotrebljava na svojim budućim vozilima.


Vesti: Stigao „Sputnjik Ve“, Srbija u Evropi dobila najviše vakcina iz Rusije /video/ - Sputnjik Srbija\n10:46 23 Jun 2021\nVesti: Stigao „Sputnjik Ve“, Srbija u Evropi dobila najviše vakcina iz Rusije /video/\n13:29 09.02.2021 (osveženo 13:35 09.02.2021) Preuzmite kraći link\nKontingent od 50.000 doza ruske vakcine „Sputnjik Ve“ (Sputnik V) stigao rano jutros u Srbiju. Ministar Nenad Popović kaže da nijedna zemlja u Evropi nije dobila toliko vakcina iz Rusije, zahvaljujući bratskim odnosima dve zemlje.\nU Senatu počinje suđenje Donaldu Trampu zbog sumnje da je podstakao napad na Kapitol 6. januara. Stručnjaci kažu da je to farsa sa malim šansama za uspeh.\nZvanični Brisel ne reaguje na izjave kosovskih lidera u kojima se neprestano pominje mogućnost ujedinjenja s Albanijom, jer su u Evropskoj uniji uvereni da je posredi samo predizborna retorika, kažu politikolozi.\nIstražujemo šta znači nova metodologija klastera u procesu evrointegracija i koliko je ona dobra za Srbiju?\nvesti, radio Sputnjik, vesti Radija Sputnjik


Jokić rame uz rame sa najvećima! - Sportske.net\nSrpski košarkaš je tek peti u istoriji lige kojem je ovo pošlo za rukom.\nMVP bitka - Jokić "okruglih 40", Stef sasuo rafal trojki!Baksi se prošetali AtlantomDrama u "Di-Siju", Toronto slavio posle dva produžetka"Big Benu" izmakao tripl-dabl, Niksi bez rešenja za FiladelfijuDončić četvrti po glasovima za Ol-star - Nije ni čudo, kada ima ovakvu podršku!\nDenver Nagetsi su slavili sinoć protiv Portland Trejl Blejzersa, utakmica u "Pepsi centru" je bila izuzetno zanimljiva i napeta, a razliku je u korist ekipe iz Kolorada napravio Nikola Jokić.\nSrpski centar je još jednom dokazao da je jedan od glavnih kandidata za MVP nagradu, ubacio je ekipi Portlanda 40 poena, 10 skokova i osam asistencija.\nOstaje žal što nije upisao još dva poena i dve asistencije, jer bi tako upisao rekord karijere kada su poeni u pitanju, a zabeležio bi i gotovo nestvaran tripl-dabl.\nIpak, i ovakva partija stavlja ga u koš sa nekim od najvećih imena koja su ikada igrala ovu igru.\nNaime, kako prenosi američki novinar Herison Vind, Nikola Jokić je tek peti centar u istoriji NBA lige sa učinkom od 40 ili više poena, 10 ili više skokova i osam ili više asistencija na jednoj utakmici!\nTakve partije su svojevremeno uspeli da zabeleže samo Šekil O'Nil, Hakim Olajžuvon, Dejvid Robinson, ali i sjajni DeMarkus Kazins.\nZaista fantastična partija i to u pravo vreme, podigao je Nagetse ekspresno srpski košarkaš, nakon iznenađujućeg poraza od Finiksa.\nZaista bi bila šteta da ga ne gledamo na Ol-star utakmici, prema poslednjem preseku glasova je tek na sedmom mestu, kada su "visoki" igrači na Zapadu u pitanju, ali bi to do kraja glasanja svakako moglo da se promeni, a pritom još svoj sudi nisu dali mediji i igrači, čiji glasovi će činiti preostalih 50% u ukupnom zbiru.


Niš – delovi grada bez struje zbog radova najkasnije do pola 3 Upis nove generacije studenata na Fakultet pedagoških nauka u Jagodini\nBesplatni preventivni pregledi i ovog vikenda biće organizovani u niškom Kliničkom centru. Ministarstvo zdravlja Republike Srbije, u saradnji sa zdravstvenim ustanovama širom Srbije, nastavlja ovu akciju.\nU nedelju, 26. maja, od 8 do 16 sati, svi zainteresovani građani, uključujući i one koji nemaju zdravstveno osiguranje, moći će da obave besplatne preventivne zdravstvene preglede.\nŠta će graćani moći da prekontrolišu?\nOvog meseca, u specijalističkim ambulantama Centra za radiologiju, u novoj zgradi Kliničkog centra Niš (sprat ispod Urgentnog centra), obavljaće se ultrazvučni pregledi abdomena. U specijlističkim ambulantama Klinike za očne bolesti (nekadašnja zgrada hirurških klinika), građani će moći da prekontrolišu stanje vida.\nSvi zainteresovani građani će u laboratorijama Centra za medicinsku i kliničku biohemiju moći da daju krv na analizu hormona štitaste žlezde.\nSvaki pacijent dobiće izveštaj o zdravstvenom stanju. Oni kod kojih rezultati odstupaju od normalnih vrednosti, biće upućeni na dalje dijagnostičke procedure i lečenje. Ovo je nastavak akcije skrininga opšteg zdravstvenog stanja našeg stanovništva, podsećaju iz KC Niš.


Izvor: Blic arhiva vesti 12.03.2016 - Naslovi.net\nU Parizu je danas održan sastanak evropskih socijaldemokratskih lidera koji su ukazali na opasnost od uspona ekstremne desnice, poručivši istovremeno da ostaju pri dosadašnjoj politici prema izbeglicama. Sastanku su prisustvovali francuski predsednik… »\nBlic: Policija uhapsila 14 pripadnika ekstremne desnice u KaleuBlic: Uhapšeno 14 desničara zbog blokiranja migranata u Kaleu\nSavez vojvođanskih Mađara (SVM) predao je danas izbornu listu Republičkoj izbornoj komisiji (RIK) za vanredne parlamentarne izbore 24. aprila. Nosilac liste "Savez vojvođanskih Madjara - Pastor Ištvan" predsednik je SVM-a Ištvan Pastor. Slogan ove… »\nUhapšen zato što je lovačkom puškom ubio čoveka na pragu njegove kuće\nPripadnici Ministarstva unutrašnjih poslova u Požarevcu, po nalogu tužilaštva, uhapsili su Dobricu Živkovića (53) iz okoline Požarevca, zbog osnova sumnje da je ubio Darka Petrovića. On je osumnjičen da je 30. januara ove godine, iz lovačke… »\n12.03.2016 Blic, kategorije


Trebinje na minimalcu, Vlada smanjila plate u Elektroprivredi RS – Nebojša Vukanović info blog\nTrebinje na minimalcu, Vlada smanjuje platu svim radnicima Elektroprivrede RS\nPoslije dužeg čekanja radnicima gradske administracije i javnih gradskih preduzeća u Trebinju danas je isplaćen lični dohodak, ali su zaposlni šokirani iznosom plate koja je umanjena za 20% i nije isplaćen lični dohodak. Tako je prosječnom radniku sa srednjom stručnom spremom lični dohodak prepolovljen, i umjesto 700 do 800 maraka isplaćeno im je scega 360 do 390 maraka.\nSmanjenje plata očekuje i radnike u elektro-energetskom sistemu, koji je do sada i bio najveći bastion i uglavnom najvjernije glasačko tijelo režima. Vlada Republike Srpske je predložila, a direktor Elektroprivrede Republike Srpske Željko Kovačić prihvatio i proslijedio sindikalnim organizacijama u sistemu Elektroprivrede Republike Srpske novi prijedlog Kolektivnog ugovora i Pravilnik o obračunu plata kojim se znatno smanjuju lični dohotci svim zaposlenim osim funkcionerima, šefocima i izvršnim direktorima. Sindikat ima 10 dana da prihvati novi Kolektivni ugovor ili će u protivnom on biti nametnut na silu!\nNovi Kolektivni ugovor u EPRS predviđa da se koeficijent minulog rada smanji sa 0,60 na 0,30% po godini radnog staža, noćni rad i rad na državni praznik se smanjuje sa 50% na 40%, rad nedeljom više se ne plaća sa 20% uvećanja već kao obična dnevnica, dok se stimulacija smanjuje sa 10% na 5%. Ukida se isplata zimnice i regresa te dodatka za Božić i Vaskrs, a jedino će se radnicama isplaćivate naknada za 8. mart. Otpremina radnicima koji odlaze u penziju umjesto dosadašnjih 6 prosječnih plata kod poslodavca iznosi 3 prosječne plate u Republici Srpskoj.\nKoeficijent za obračun plate srednjoj stručnoj spremi smanjuje se za oko 10%, a radnici sa 20 godina radnog staža u prosjeku će imati 200 maraka manju platu, bez dodatnih umanjenja koja se odnose na prestanak isplate regresa i zimnice. Koeficijent višoj i visokoj stručnoj smjeni takođe se smanjuje za oko 10% ali Uprava preduzeća može uvećati platu šefovima i rukovodiocima koji obavljaju odgovorne poslove i do 20% zbog navodne složenosti, tako da jedino najodaniji sljedbenici režima i vladajuće partije, koji su postavljeni na rukovodeća mjesta, mogu umjesto smanjenja očekivati povećanje plate za 10%.\nPritisak režima postaje nepodnošljiv jer vlastodršci na građane i radnike prebacuju teret krize i traže da svi plaćamo posledice njihovog kriminala, zloupotreba i neodgovornog ponašanja u protekloj deceniji. I dok se sa jedne strane smanjuju plate i otpuštaju radnici, sa druge strane povećaju se porezi i nameti pa je došlo vrijeme da građani Republike Srpske, prije svega istočne Hercegovine, dignu glas i pobune se protiv bahatih i osionih vlastodržaca koji ih vode u provaliju. Treba naglasiti da je samo u januaru ove godine Vlada Republike Srpske emitovala novu seriju od oko 50 000 000 maraka trezorskih zapisa i hartija od vrijednosti, ali ni to nije bilo dovoljno da se izvrše osnovne isplate budžetskim korisnicima,a dugovanja i potraživanja povjeriocima se stalno povećavaju.\nSistemsko siromašenje nacije na uštrb malog broja bogataša bliskih vlasti, stalno stezanje kaiša, smanjenje plata, otpuštanje radnika i rasprodaja prirodnog bogatstva, resursa i javnih preduzeća su osnovne dogme pogubnog neoliberalnog koncepta koji sprovodi režim Milorada Dodika. Proteklu deceniju je uništeno, razoreno i prodato skoro sve, a ostalo je još samo da vlast strancima proda i Elektroprivredu pa da se Republika Srpska i zvanično pretvori u koloniju.\nSmanjenje plate radnicima u Trebinju i elektro-energetskom sistemu samo je početak „bolnih rezova i reformi“, i uskoro se može očekivati novi talas otpuštanja radnika, smanjenja plata u ostalim javnim preduzećima i ustanovama te nova povećanja poreza i nameta. Sistem i režim su pred pucanjem, a ostaje da se vidi do kada će građani da ćute, trpe teror i strahovladu domaćih okupatora.


Semberski povrtari i Prehrambena industrija "Sava" iz Bijeljine osnovali su klaster u koji će se uključiti i poljoprivrednici iz 10 opština regije u cilju unapređenja proizvodnje voća i povrća i bolje saradnje sa fabrikom.\nPU Bijeljina: Za devet dana evidentiran 421 prekršaj prekoračenja brzine\nFunkcionisanje klastera biće podržano sredstvima IFAD projekta, ukupne vrijednosti 2,1 milion maraka. Ministarstvo poljoprivrede će sa 900.000 marake podržati proizvođače koji će potpisati ugovore i svoje proizvode predati u "Savu".\nFormiranje klastera, spas je i za poljoprivredne proizvođače i fabriku Sava. Ovim vidom udruživanja, proizvođačima će biti obezbijeđeno 50 odstosredstava ukupne investicije za proizvodnju, kao i siguran otkup, a fabrika će dobiti dovoljno domaće sirovine za preradu. Cilj je da se dodatno osnaži primarna proizvodnja, ali i prerađivački sektor.\n- Razvijati samo primarnu proizvodnju a ne razvijati paralelno i prehrambenu industriju koja treba da preuzme te proizvode primarne proizvodnje je besmisleno, tako da ćemo mi u budćem periodu posebnu pažnju posvetiti tom sektoru - istakao je ministar poljoprivredeSrpske Boris Pašalić.\nPoljoprivredni proizvođači koji sa fabrikom sklope ugovor o proizvodnji i otkupu imaće subvenciju za repromaterijal. 40 odsto investicije obezbijediće resorno ministarstvo, a 10odsto lokalne zajednice.\n- Ostalih 50 odstokoje treba da plate za repromaterijal, pesticide herbicide, sjemena, vještačka đubriva, mogu da predaju u sirovini, odnosno svom proizvodu - naglasio je direktor "Save" Stevo Filipović i dodao da će fabrika izmiriti troškove dobavljaču.\nTo je velika pomoć poljoprivrednicima, jer u ovoj proizvodnji, startna ulaganja su izuzetno velika.\n- Ima mnogopoljoprivrednika koji u startu ne mogu da isfinansiraju sve. Da bi bili stabilni prinosi moraju da budu i stabilna ulaganja. Bitno je da tokom cijele proizvodnje, kako mi kažemo, ne škripi - kaže poljoprivrednik iz Crnjelova Dragan Živanović.\nBenefit od klastera imaće poljoprivrednici već na početku proizvodnje. Ove godine se kasni, jer su povrtari završili sjetvu prije formiranja klastera, ali će sredstva koristiti za nabavku ambalaže, hemikalija i đubriva. Sve što se ne potroši u ovoj godini, ostaće za finansiranje proizvodnje u narednoj.\nUžas u Srbiji: Preminula beba, o...


Početna > Zaposleni > Područja rada\nMedis se sastoji od više preduzeća u različitim državama. Matičnu jedinicu u Sloveniji čini više sektora koji se usredsređuju na različite ciljne grupe, odnosno obavljaju aktivnosti podrške.\nNajtipičnija radna mesta u prodajnim sektorima su Product Manager i stručni saradnik. Na tim radnim mestima su neophodno potrebne osobe sa prirodoslovnom naobrazbom, znači pre svega farmaceuti, lekari, biolozi ili inženjeri kemije.\nProduct Manageri zaduženi su za traženje novih inovativnih proizvoda i za njihovo lansiranje na tržište. Često imaju priliku predstaviti široj javnosti potpuno nove proizvode koje tržište još ne poznaje, zato je njihov posao veoma zanimljiv, raznolik i ujedno zahtevan.\nNajpre moraju dobro upoznati proizvode, ustanoviti kako i gde će ih lekar upotrebljavati i što je najbolje za pacijenta. Sve to znanje preko stručnih saradnika prenose zdravstvenom osoblju, a širu javnost informišu u prvom redu putem oglašavanja, organizacije događaja, kongresa i radionica.\nStručni saradnici na terenu se susreću uglavnom sa lekarima i drugim zdravstvenim osobljem kojima predstavljaju Medisove proizvode i prednosti tih proizvoda za pacijente. Taj posao je zahtevan, zato stručni saradnici moraju veoma dobro poznavati proizvode. Međutim svaki dan susreću se sa stručnjacima sa različitih područja, što njihovoj svakodnevici dodaje dinamiku, a njima nudi priliku za učenje novih stvari.\nStručnjaci, pre svega sa farmaceutskom naobrazbom koji se bolje snalaze u kancelariji nego na terenu, a iznimno su precizni, neophodno su potrebni u službi za regulativu. Tu pripremaju i pregledavaju dokumentaciju potrebnu za registraciju lekova i medicinskih sredstava, prate klinička ispitivanja i zapisuju neželjena dejstva lekova.\nZaposleni u Logistici brinu se da sve što se tiče isporuke, nabave, skladištenja i transporta Medisovih proizvoda teče kako treba. Zaposleni sa naobrazbom ekonomskog i komercijalnog usmerenja rade kao prodajni, nabavni i izvozni referenti. Kao ekipa moraju raditi usklađeno sa svim Product Managerima i zaposlenima u Regulativi da bi mogli efikasno upravljati zalihama i brinuti se za odgovarajući način transporta i skladištenja osetljivijih lekova.\nU Službi za tržišno komuniciranje nastaju Medisovi promotivni materijali (oglasi, prospekti, leci, interne strane…). Zaposleni sa različitom naobrazbom, od grafičkih dizajnera do komunikologa, imaju mogućnost izraziti svoju kreativnost i pokazati organizacionu žilicu. Služba za tržišno komuniciranje brine se za organizaciju događaja (kao što su na primer lansiranja novih proizvoda, piknici, novogodišnje zabave za zaposlene i stranke), kao i za redakciju i prelom internog časopisa Preleta.\nO odeljenju Informatike zaposlena je grupa stručnjaka sa informatičkog područja. Brinu se za Medisov poslovno-informatički sistem, kao i za svu kompjutersku i tehničku opremu preduzeća. Važan segment njihovog rada je planiranje razvoja informatičkih sistema, odnosno traženje programskih rešenja koja će moći pratiti tempo rada i potrebe za pregledom nad podacima.\nFinansijsko-računovodstveni sektor brine se za finansijsko poslovanje. Na tipičnim radnim mestima, kao što su na primer računovođa, knjigovođa, referent za platni promet, planer-analitičar i druga, rade uglavnom osobe sa ekonomskom naobrazbom, ali i drugih profila.\nMedis ostaje vodeće nezavisno preduzeće koje pruža celovite usluge. One obuhvataju završna klinička ispitivanja, planiranje, registracije, nabavku, aktivnu promociju i prodaju, kao i skladištenje i distribuciju.


24sata.info - Krajem mjeseca u Beču žrijeb za rukometno Evropsko prvenstvo\nKrajem mjeseca u Beču žrijeb za rukometno Evropsko prvenstvo\nAutor S N 16. 06. 2019. • 23:02\nŽrijeb grupa rukometnog Evropskog prvenstva 2020. godine održat će se za 12 dana u Beču, a na istom naći će se i reprezentacija Bosne i Hercegovine, koja je večerašnjom pobjedom protiv Češke u Ostravi (23:24) ostvarila historijski plasman na smotru najboljih evropskih selekcija.\nFoto: SC - 24sata.info\nPored reprezentacije Bosne i Hercegovine na narednom Evropskom prvenstvu debitanti će biti još dva nacionalna tima – Latvija i Holandija. Od reprezentacija iz regiona tu su još Slovenija, Hrvatska, Sjeverna Makedonija, Crna Gora i Srbija.\nAustrija, Norveška i Švedska su domaćini pa su se po automatizmu plasirale na Euro, baš kao i Španija koja je branilac titule.\nNa Euru su domaćini Austrija, Norveška i Švedska, a pored do sada navedenih nacionalnih timova tu su još Njemačka, Danska, Mađarska, Portugal, Francuska, Rusija, Češka, Bjelorusija, Poljska, Švicarska, Island i Ukrajina.\nVrijedi istaći da će na narednom Evropskom prvenstvu igrati 24 reprezentacije po prvi put, a isto će biti održano u šest gradova iz Austrije, Norveške i Švedske od 9. do 26. januara.


OLIMPIK STARI - NOVI ŠAMPION - Radio Dunav\nOLIMPIK STARI – NOVI ŠAMPION\nU nedelju je u Apatinu održan finalni dan Mini Maksi Lige za generacije 2004 i 2006 godište. U konkurenciji 2004 godišta apatinski Olimpik je postao stari novi šampion. U finalnom meču apatinski fudblaeri su savladali somborski Spektar sa 3:0.\nU utkamici za treće mesto ekipa FK Radničkog iz Sombora savladala je Tekstilac iz Odzaka. Za najperspektivnije fudbalere u generaciji 2004 proglašeni su Milorad Bekić i Robert Geler iz apatinskog Olimpika. Na regionalnom prvenstvu koje je na programu 28. marta učestvovaće Olimpik i Spektar.\nU generaciji 2006. u finalnom meču somborski Žak je uspeo da pobedi ekipu Olimpika rezultatom 2:1. U utakmici za treće mesto ekipa FK Tvrđave iz Bača je savladala ekipu Tekstilca iz Odzaka sa 5:0. Za najperspektivnijeg fudbalera u generaciji 2006 proglašen je Uroš Šuput iz Olimpika.\nTagged apatin OLIPIK


Andrićev institut i Ruski dom potpisali sporazum o saradnji - 07.04.2015, Sputnik Srbija\nAndrićev institut i Ruski dom potpisali sporazum o saradnji\nU Andrićgradu je danas potpisan sporazum o humanitarnom radu između Andrićevog instituta, Ruskog doma iz Beograda i Srpsko-ruskog centra za humanitarna prava... 07.04.2015, Sputnik Srbija\n15:12 07.04.2015 (Osveženo: 16:19 05.10.2015)\n© Foto : Ruski domEmir Kusturica, Viktor Safjanov i Nadežda Kuščenkova potpisuju sporazum o humanitarnom radu između Andrićevog instituta, Ruskog doma iz Beograda i Srpsko-ruskog centra za humanitarna prava iz Niša\nU Andrićgradu je danas potpisan sporazum o humanitarnom radu između Andrićevog instituta, Ruskog doma iz Beograda i Srpsko-ruskog centra za humanitarna prava iz Niša.\nDirektor Andrićevog instituta Emir Kusturica rekao je da je izuzetno važno da u jeku razvoja ovog grada i kulturnih delatnosti Institut sarađuje sa svima pa i sa braćom Rusima, posebno zato što će ta saradnja sigurno biti na obostranu korist.\n„U Andrićgradu ćemo imati priliku da ugostimo sve ono što je u Rusiji najbolje i imaćemo kraticu kojom će stizati svi oni koji nam ovdje trebaju“, naglasio je Kusturica.\nOn je istakao da će saradnja između Republike Srpske i Rusije početi proslavom obeležavanja pobede nad fašizmom u Moskvi. Prema njegovim rečima, tada će u Andrićgradu snagama Ruskog doma i Andrićevog instituta biti postavljen ogroman ekran na kojem će se prikazivati vojna parada i obeležavanje 70 godina od pobede nad fašizmom.\n„U skorijem periodu biće još projekata koji će potvrditi ideju ne samo da smo braća nego da postoji i potreba da razmenjujemo projekte iz oblasti kulture, te da će oni biti nezaustavljivi u budućnosti“, rekao je Kusturica.\n© Foto : Ruski domEmir Kusturica i Nadežda Kuščenkova nakon potpisivanja sporazuma o humanitarnom radu između Andrićevog instituta, Ruskog doma iz Beograda i Srpsko-ruskog centra za humanitarna prava iz Niša\nEmir Kusturica i Nadežda Kuščenkova nakon potpisivanja sporazuma o humanitarnom radu između Andrićevog instituta, Ruskog doma iz Beograda i Srpsko-ruskog centra za humanitarna prava iz Niša\nDirektorka Ruskog doma u Beogradu Nadežda Kuščenkova kaže da je danas formalizovana saradnja sa Andrićevim institutom i sa njegovim direktorom Emirom Kusturicom.\n„Imamo ambiciozne planove iz kulture, umetnosti i svih stvaralačkih oblasti. Saradnja će biti realizovana i u Beogradu i u Andrićgradu“, istakla je Kuščenkova.\n„Zajednički planiramo da obeležimo i 70 godina pobede nad fašizmom i druge impozantne akcije. Ruska Federacija će izdvojiti sredstva za stipendije, koja će omogućiti građanima Srbije i Republike Srpske da se školuju u Rusiji“, istakla je Kuščenkova.\n„U narednom periodu izvršavaćemo tačke koje su navedene u ugovoru. Radićemo na tome da ujedinimo stvaralačke napore srpskog i ruskog naroda“, rekao je Safjanov.


Naslovne strane za utorak, 16. april 2019. godine\nBeta 16. aprila 2019. 09:05\nDnevne novine na naslovnim stranama izdanja od utorka pišu o sahrani udovice bivšeg predsednika SRJ i Srbije Slobodana Miloševića i predsednice JUL-a Mirjane Marković u subotu u Požarevcu, o demoliranju firme „5D“ kod Vranja i o hapšenju članova mafijaške grupe „Amerika“.\nALO – „Srbi, vreme je da se ujedinimo“, kazao je predsednik Srbije Aleksandar Vučić u intervjuu za Alo.\nBLIC – „Nije dočekala da joj sude za zločine“, o smrti Mire Marković i aferama koje se vezuju za njeno ime. List piše i o nacrtu Krivičnog zakonika „Doživotna za ubice dece i trudnica“. „Otkrivamo kako će izgledati celodnevna nastava u školama“ o pilot projektu koji počinje od 1. septembra u 240 škola u Srbiji.\nVEČERNJE NOVOSTI – „Mirina urna ispod lipe u Požarevcu“, o sahrani Mirjane Marković. „Vezali čuvara pa zapalili sve kamione“, o demoliranju firme „5D“ kod Vranja.\nDANAS – „Smajlović: Slavko Ćuruvija nije predlagao hašku optužnicu protiv Miloševića. Prpa: Ljiljana Smajlović laže, to se njoj nije svidelo“ o polemici supruge ubijenog novinara Slavka Ćuruvije Branke Prpe i novinarke i Ćuruvijine nekadašnje bliske saradnice Ljiljane Smajlović. List donosi i autorski tekst lidera Levice Srbije Borka Stefanovića „Blokade i kampovanje nisu potpuno isključeni“.\nINFORMER – Pod naslovom „Dogovoren leks specijalis“ list piše o usvajanju zakona o konverziji kredita u švajcarskim francima.\nKURIR – „Vatra progutala Notr Dam“, o požaru u poznatoj pariskoj katedrali.\nPOLITIKA – „Folksvagen još nije odustao od Srbije“, o mogućem dolasku te nemačke kompanije u Srbiju. O novom kodeksu za zaposlene u organima AP Vojvodine „Javni službenik ne sme da piše stranačkom olovkom“.


Dani muzike po 36. put - Herceg Novi Cool\nFestival Dani muzike počinje 10. jula nastupom Kamernog orkestra AMOROSO sa odličnom reputacijom u Srbiji, regionu i Evropi, i traje do 20. jula.\nDani muzike ove godine donose osvježenja – r tri od sedam festivalskih koncerata biće održani na različitim otvorenim scenama, po kojima je naš grad prepoznatljiv, a takođe da će biti izveden vrhunski pijanistički repertoar na novom klaviru u Dvorani “Park”. Solistički će, uz umjetničkog direktora manifestacije maestra Borisa Kraljevića, nastupiti pijanista Aleksandar Tutunov, istaknuti predstavnik ruske pijanističke škola, koji živi i radi u Sjedinjenim američkim državama,te tri umjetnika različitih generacija – predstavnika Muzičke akademije iz Sarajeva.\nObnovljena saradnja sa Muzičkom školom Herceg Novi ogleda se u organizaciji koncerta na Trgu od muzike u Starom gradu – koncert atraktivnog Univerzitetskog kvarteta “Crisantem” iz Turske biće poklon publici povodom Dana državnosti, a u saradnji sa Institutom Yunus Emre iz Podgorice, sa kojim je Herceg fest započeo saradnju na ovogodišnjem Prazniku mimoze.\nJoš jedan ženski kvartet dolazi iz Srbije pod nazivom “Kamerna banda” i donosi program zanimljiv i po tome što obuhvata vokal, klavir, flautu I violinu.\nZagrebački kvartet je ansambl koji ove godine proslavlja puni vijek neprekidnog umjetničkog rada, te je vjerovatno i najstariji gudački kvartet u svijetu, a u Herceg Novom će nastupiti u Bašti Gradskog muzeja “Mirko Komnenović”.\nFestival je i ove godine podržan od Ministarstva za kulturu Crne Gore dok je Generalni pokrovitelj Opština Herceg Novi.\nPrethodni članakNe prekidaj protok - kampanja hercegnovskog Vodovoda\nSljedeći članakOtvoren Kolektiv Novi\nCarlo jazz trio na Belavisti\nNovi spot Viteza Đurovića – Spoznaja\nĐuričić i bubnjari večeras na Rosama\nPerfect by STO1K feat Katarina Bogićević – nova muzička senzacija iz Herceg Novog


Istraživanje: Žene religioznije od muškaraca\nNJUJORK - Žene su po pravilu religioznije od muškaraca, posebno kod hrišćana, pokazuje najnovije istraživanje koje je sproveo "Pju Riserč Centar". Iako muškarci dominiraju kada je reč o osnivačima religija (Abraham, Mojsije, Isus, Muhamed, Buda)… »\nBlic: Istraživanje: Žene religioznije od muškaraca\nŠta se dešavalo u kabini "boinga" pre pada\nU "boingu" avio–kompanije "Flajdubai", koji se 19. marta srušio na aerodromu Rostova na Donu, nekoliko sekundi pre nesreće čuli su se "neljudski krici". Kako prensi televizijski kanal "Rusija 1", pozivajući se na izvor iz komisije za istragu uzroka… »\nVečernje novosti: Neljudski krici posade „boinga“ u Rostovu na DonuVesti online: "Neljudski krici" se čuli pri rušenju "boinga" u Rusijijoš 3 povezane\nRusi se nadaju da će Iran kanalom povezati Persijski zaliv i Kaspijsko jezero\nNova ekonomija 26.03.2016\nIran je nastavio da radi na projektu izgradnje kanala koji bi trebalo da poveže Persijski zaliv i Kaspijsko jezero. Planirana dužina kanala, čija izgradnja bi mogla da bude završena sledeće decenije, jeste oko 700 kilometara. Taj objekat bi obezbedio… »\nB92: Grade kanal od 700 km, Rusija na Indijskom okeanu?Vesti online: Rusija izlazi na Indijski okean?još 2 povezane


Adel najbogatija među zvezdama mlađim od 30 godina\nBritanska pevačica Adel najbogatija je britanska zvezda koja ima manje od 30 godina. Na listi magazina Heat, ona je nakon tri godine sa vrha smenila “One Direction”, zahvaljujući tome što je njeno bogatstvo procenjeno na 92 miliona funti.\nNa drugom mestu, sa 74 miliona funti, je bivša zvezda Harija Potera Denijel Redklif. Ovaj glumac nedavno je izjavio da ne troši mnogo novca i da svoje bogatstvo skoro da nije ni takao.\nIza Redklifa je pjevač Ed Širan sa 30 miliona manje. Nekadašnji član One Directiona Zejn Malik je četvrti na listi sa procenjenih 38 miliona funti bogatstva, dok su njegove bivše kolege Hari Stajls na petom (37 miliona), Lijam Pejn i Nijal Horan na sedmom, odnosno osmom mestu sa 34 miliona, a Luis Tomlinson na devetom (33 miliona funti).\nUz One Direction, najbrojniji u najbogatijih deset su Poterovci, pa listu mladih britanskih zvezda zaključuju Ema Votson (35 milliona) na šestom i Rupert Grint na desetoj poziciji sa 29 miliona, prenose mediji.\nAdel: Udala bih se ali me još nije zaprosio\nAdel se rasplakala na koncertu zbog žrtava u Orlandu


Zašto zenička zaobilaznica nema upotrebnu dozvolu: Federalna građevinska inspekcija ima naređenje?! – proces.info\nZašto zenička zaobilaznica nema upotrebnu dozvolu: Federalna građevinska inspekcija ima naređenje?!\nEjub Salkić, glavni federalni građevinski inspektor\nProšlo je skoro 4 mjeseca od otvaranja i zatvaranja 11 kilometara novoizgrađene dionice autoputa A1 kod Zenice.\nNaime, javnost je odmah uperila prst prema “Autocestama FBiH” i direktora Adnana Terzića. Međutim, istina prava leži u SDA-ovom glavnom federalnom građevinskom inspektoru.\nŠta se zapravo krije ovdje?\nMandat generalnom direktoru Autocesta FBiH Adnanu Terziću ističe u mjesecu maju ove godine. S obzirom na uspješno poslovanje ove kompanije Bakir Izetbegović je poziciju generalnog direktora obećao svom dugogodišnjem poslušniku Nedžadu Brankoviću (SDA).\nStvar je jasna, federalni inspektor je dobio nalog da novoizgrađenu dionicu drži zatvorenu sve dok Terziću ne istekne mandat, kako bi iskoristili i prepisali njegovom neuspjehu i lakše omogućili tranziciju vlasti u ovome preduzeću.\nTunel Vranduk još nema upotrebne dozvole, a ipak radi i saobraća se kroz njega. Zašto je zatvorena Zenička obilaznica i to pod odgovorom federalnog inspektora da je rizično za građane, dok je tunel Vranduk bez iste upotrebne dozvole otvoren i kroz njega se normalno saobraća. Za zatvaranje Zeničke zaobilaznice razlog je ipak političke prirode i ništa više osim toga.\nOznake:Adnan Terzić, Autoceste FBiH, Ejub Salkić, izdvojeno, SDA


26.07.2017. 09:35 > 11:22\nIstiče da bi do kraja godine trebalo da se iz Beograda do Čačka stiže za sat vremena i dodaje da je Srbiji potrebna nacionalna građevinska kompanija.\n- Kada budemo završili ovu deonicu, biće gotov kompletni južni krak Koridora 10, osim Grdeličke klisure, koja se radi. Sledeće nedelje u pojedinim delovima klisure počinje asfaltiranje - rekla je Mihajloviće za RTS.\nOna je istakla da je to važna deonica i zato što su samo na Koridoru 10 glavni izvođači domaće kompanije. Prema njenim rečima, do kraja godine trebalo bi da se iz Beograda do Čačka stiže za sat vremena.\nOna je istakla da izvođač ima jednu obavezu – da poštuje ugovor i dodala da zbog usporavanja radova ima i kažnjenih i izvođača upozorenih žutim kartonima.\n- Mi smo na Koridoru 11 uputili izvođaču opomenu pred raskid ugovora, ukinuli smo saglasnost za neke podizvođače. Na Koridoru 10 su Koridori Srbije kaznili neke izvođače i mi ćemo verovatno dati još neke opomene pred raskid i to je ono što mora da se dešava da bi se posao ubrzao - istakla je Mihajlovićeva.


Sud BiH: Elez svjedok ili osumnjičeni u istrazi ubistva u Srbiji? - Glas Srpske\nN.T. 18.10.2021 15:45\nSARAJEVO - Ročište za izjašnjenje o krivici optuženog Darka Eleza u predmetu "Lutka" za teška krivična djela danas je u Sudu BiH odgođeno.\nTužilac Dubravko Čampara u sudnici je rekao da su u toku pregovori sa pravosudnim institucijama iz "susjedne države" te zatražio 15 dana odgode. Elezov branilac Goran Dragović složio sa odgađanjem, a on i tužilac nisu novinarima pojasnili o kakvim pregovorima se radi.\nEleza optužnica u "Lutki" tereti da je bio vođa organizovane grupe koja je djelovala 2005. do 2009. godine i koju sumnjiče za nekoliko ubistava, pljačke banaka, transporta novca vrijedne više miliona maraka, kao i pranje novca.\nŠpekuliše se da pravosuđe Srbije želi saslušati Eleza u predmetima ubistava škaljaraca Dragoslava Miše Ognjanovića i Dragoslava Miloradovića.\nSrbijanski mediji pišu da iza ubistva advokata Ognjanovića navodno stoje bivši ministar policije Nebojša Stefanović i bivša državna sekretarka Ministarstva unutrašnjih poslova Dijana Hrkalović sa kojom je Elez navodno razgovarao u Novom Sadu.\nMediji u Srbiji pišu da je Elez po njenom nalogu okupljao ekipu mlađih ljudi da posluže za "određene poslove". Kao izvršioci ubistva advokata sumnjiče se kavački klan Veljka Belivuka i njegov bliski saradnik Darko Elez, navodno kao direktni egzekutor.\nElez se u BiH nalazi u pritvoru po rješenju Suda BiH zbog suđenja za teška krivična djela u predmetu "Lutka". On je u martu izručen iz Srbije u BiH radi suđenja u "Lutki", a nakon toga na teret mu je stavljeno učešće u ubistvima Siniše Milićevića Tigra i Miloša Ostojića što je on negirao.\nElezu je Ministarstvo unutrašnjih poslova Srbije u maju oduzelo državljanstvo te zemlje.\nMeđutim, njegovi advokati tvrde da o tome mora odluku donijeti nadležni sud i da to ne može raditi ministarstvo.\nElez je u Srbiji izdržao kaznu od devet godina zatvora.


Proizvodni kompleks firme Marbo product u Bačkom Magliću je u 2014. godini proširen sa novim proizvodno-skladišnim delom u ukupnoj površini 3000m2.\nFirma Konstruktor je ugovorila radove na izgradnji po sistemu "ključ u ruke". U izgradnji su ispoštovani najstrožiji propisi za proizvodnju hrane koje primenjuje kompanija Pepsico što je podrazumevalo pridavanja posebnog značaja svim završnim radovima.\nSpecifičnost objekta su najveći do sada izvedeni podopolagački radovi u Srbiji u sistemu SIKAFLOOR 20N PURCEM švajcarskog proizvođača Sika koji predstavlja najviši standard u ovoj oblasti. Objekat je takođe opremljen krovnim i regalnim sprinkler sitemom prema FM standardima.\nKonstruktor je na projektu angažovan kao generalni izvođač, prema ugovoru “ključ u ruke”, na izvođenju svih arhitektonsko-građevinskih radova, termotehničkim, hidrotehničkim i elektro instalacijama, enterijerskim završno-zanatskim radovima, kao i na svim radovima na parternom uređenju objekta.


Keni nije mrtav u Amerikani 23. decembra\nUrban BUG :: Magazin :: Urban Beatz :: Keni nije mrtav u Amerikani 23. decembra\nDatum održavanja: 23.12.2021\nPopularno nazvaniji Keniji, na svom koncertu će imati i nekoliko gostiju o čemu će se oglasiti u narednom periodu, a da celovečernji program postane jedna velika žurka pobrinuće se i DJ kolektivi "Jutro" koji će otvoriti program i "Blink" koji će ugostiti jednog od najperspektivnijih bubnjara u Evropi, talentovanog Đurađa Đuričića. On će sa njima, za bubnjem izvesti neke od najvećih hitova (Maneskin, MGK, RATM i slično)\nKeni nije mrtav je par godina u nazad izuzetno koncertno aktivan, nastupali su po gradovima širom Srbije i regiona, i važe za jedan od najatrkatkivnijih "live izvođača", koji pravi sjajnu atmosferu. Njihov debi album "Ajmo da plešemo" izašao je 5.novembra, a za koncert u Domu omladine, Keniji spremaju setlistu sa gostima ali i nekim starim pesmama koje je njihova publika zavolela na nastupima.\n"Jedva čekamo da se popnemo na predivnu binu Amerikane! Ovaj koncert je ujedno i promocija našeg prvog albuma. Kao ekipa ljudi koja i sama voli da se provodi, odlučili smo u Amerikani napravimo opštu celovečernju žurku, tako da ćemo i pre i posle koncerta uživati u muzici za đuskanje, skakanje i šutke, a sve to uz nastup sjajnog Đurađa. Vidimo se na najlepšoj žurci u gradu!" poručio je bend povodom koncerta.\nkeni nije mrtav,\n“Keni nije mrtav” objavio album\nKeni objavio svoj prvi spot


Politika se umešala i u građevinarstvo: Hotel "Grozd"\nNa poslednjoj sednici Skupštine nije data saglasnost investitoru Radivoju Pantiću iz Starog Trstenika za nastavak dogradnje sprata i potkrovlja tog hotela u centru grada.\nTakva odluka je usledila posle pravosnažne presude, četvrte po redu, Upravnog suda u Kragujevcu u kojoj stoji da je opština Aleksandrovac grubo prekršila zakon na štetu investitotra Radivoja Pantića, kada je nepravilno utvrdila porez na imovinu “Grozda” za 2011. godinu od 1.463.513,43 dinara, koji Patić nije platio, nakon čega je opština stavila hipoteku na imovinu hotela, koju do danas nije povukla.\n- U Aleksandrovcu vlada volja jednog čoveka, a on se zove predsednik opštine Jugoslav Stajkovac. Njemu nije pravo što je investitor Pantić uložio 200.000 evra u rekonstrukciju hotela, a da mu on to nije aminovao. Zato je umišljajno naterao odbornike vladajuće aleksandrovačke koalicije URS-DS da donesu odluku o zabrani nastavka radova - tvrdi Miloje Nedović, zakonski zastupnik Radivoja Pantića, koji živi i radi u Švajcarskoj, gde ima i svoju firmu.\n“Blic” je pšokušao da razgovara i sa Stajkovcem, ali nas je njegova sekretarica obavestila da on ne želi da daje bilo kave izjave o ovoj temi.\nMinistarstvo za planiranje i izgradnju takođe je zauzelo stav o slučaju “Grozd”, ističući da je opština Aleksandrovac izgubila status hipotekarnog poverioca, jer je Upravni sud poništio rešenja koja su bila osnov za upis hipoteke nad hotelom.\nU vreme vlasti SNS, aleksandrovačka građavinska inspekcija je krajem 2012. godine dala dozvolu za adaptaciju i rekonstrukciju hotela “Grozd”.\nMeđutim, promenom opštinske vlasti, 24. avgusta 2013, sve se odjednom promenilo.


PKS: Mlekara Šabac gradi fabriku u Rusiji - Bizlife.rs\n11:18 Sankt Peterburg, 02/06/2017\n“Mlekara Šabac koja 75 odsto belog sira izvozi na rusko tržište, završila je pregovore za izgradnju fabrike u Rusiji. Postrojenje će kada bude završeno, moći da proizvodi 450 tona mleka dnevno, što je kapacitet u rangu sa najvećim balkanskim mlekarama. To su sjajne vesti i smer u kome želimo da idemo”, rekao je Čadež, sa saopštila je PKS.\nPrivredna komora Srbija i Razvojna agencija Srbije organizovale su učešće domaćih kompanija na Međunarodnom ekonomskom forumu u Sankt Peterburgu.\nU okviru Foruma otvoren je Nacionalni paviljon Srbije na kome se predstavljaju domaće kompanije. Paviljon zauzima 250 kvadrata centralnog sajamskog prostora, odmah pored centralnog štanda uprave grada domaćina, a privredu Srbije predstavljaju Srbijagas, PSP Farman, Er Srbija, Aerodrom Nikola Tesla, Telekom Srbije, Energoprojekt, Hipol Odžaci.\nForum je jedna je od najprestižnijih poslovnih manifestacija u Rusiji, koja će ove godine okupiti oko 50.000 učesnika, zvaničnika, biznismena i eksperata iz celog sveta.\nprivredna komora srbije marko čadež mlekara sabac


Mas: Niko iz EU ne traži da Srbija prizna Kosovo ili zatvori škole i bolnice | SEEbiz.eu\nObjavljeno: 13.02.2012 / 15:14\nBEOGRAD - Nemački ambasador u Beogradu Volfram Mas je, povodom mogućnosti da Srbija 1. marta dobije status kandidata za članstvo u Evropskoj uniji (EU), danas izjavio da je daleko od toga da bude optimista, ali da nije ni pesimista.\nNavodeći da je u decembru Savet EU postavio Srbiji tri uslova i da je posle prošlonedeljnih razgovora ohrabren da postoji mogućnost rešenja za regionalno predstavljanje Prištine, Mas je rekao da je bilo napretka u primeni nekih sporazuma koje su Beograd i Priština postigli i izrazio nadu da će biti ojačana saradnja Srba sa Euleksom i Kforom.\nMas je naglasio da niko iz EU nije tražio od Srbije da prizna nezavisnost Kosova, da zatvori svoje škole i bolnice na Kosovu, niti da se odrekne rezolucije 1244. To je rezolucija Ujedinjenih nacija (UN) i samo Savet bezbednosti UN može da je se odrekne, rekao je Mas studentima koji su bili u Berlinu, u okviru programa "Dobrodošli u Nemačku".\nTražimo, rekao je Mas, da se sprovode sporazumi između Beograda i Prištine, uključujući i sporazum o integrisanom upravljanju prelazima. Očekujemo da se omogući nesmetano obavljanje mandata Kforu i Euleksu na celoj teritoriji Kosova, rekao je Mas i istakao da EU očekuje i da se postigne dogovor o predstavljanju Prištine u regionalnim forumima. To nije ništa novo i predstavlja deo Kopenhaških kriterijuma koji se odnose na dobrosusedske odnose i regionalnu saradnju, podsetio je Mas.\nMas je, komenatrišući istraživanja javnog mnenja po kojima opada entuzijazam za članstvo u EU, rekao da smatra da je najbolji način da se očuva identitet malih država, kao što su Srbija i Nemačka, upravo u članstvu u EU.\nPrema njegovim rečima, isto pokazuju i ekonomski podaci, odnosno činjenica da 78 odsto novca koja dolazi kao ekonomska pomoć u Srbiju, dolazi iz EU ili država članica Unije. Ako tome dodate Sjedinjene Američke Države, Švajcarsku, Norvešku i Japan to čini 97 odsto, rekao je Mas.\nOn je podsetio da prema istraživanjima javnog mnenja, građani misle da su među najvećim ekonomskim donatorima Srbije Japan, "zbog žutih autobusa", i Rusija. Rusija za vreme Vlade Srbije, koju je vodio Vojislav Koštunica, nije dala ni jedan jedini dinar, rekao je Mas i naglasio da je bilo govora o kreditu od milijardu evra, koji je potom postao kredit od milijardu dolara. Od toga je stiglo svega 200 miliona, dok se o ostalih 800 još pregovara, rekao je Mas i istakao da EU svake godine Srbiji odobri 200 miliona evra bespovratne pomoći.\nTagovi: Srbija, Beograd, Nemacki ambasador, Volfram Mas, EU ne trazI, Srbija prizna Kosovo, Zatvori skole i bolnice, Rezplucija 1244


29-04-2021 16:55 Svet Region\nZaveden kao funkcioner vlade Demokratske partije socijalista Mila Đukanovića, Krivokapić je stavljao u džep skoro 4000 evra mesečno! Na tim primanjima bi mu zavidele i neke svetske javne ličnosti, kamoli prosečni univerzitetski profesor u Crnoj Gori.\nCrnogorski premijer je veoma dugo uživao velike privilegije od DPS-a i zato ne čudi što se mnogo ne brani kad ga napadaju da je glasao Mila u prethodnom periodu. On je čak jednom prilikom kazao za medije da razume građane koji ranije nisu videli alternativu DPS-u! Možda u tome leži odgovor mlake i mlitave reakcije vlade koju predvodi u obračunu sa prošlim sistemom.\nU Skupštini Crne Gore, Krivokapić je na premijerskom satu dobio packe upravo za ovaj slučaj. Poslanik Socijaldemokratske partije Raško Konjević ga je prozvao da ga je kao tadašnji ministar birao za vladinog funkcionera! Krivokapić je snuždeno pokušao sebe predstaviti kao vanrednog stručnjaka koji je trebao DPS-u, a ne oni njemu, kako bi osmislio mašinu za putovanje kroz vreme!\nMeđutim, teško je zaključiti da je Krivokapić bio takav stručnjak ukoliko pravi kardinalne greške u javnim nastupima, brkajući padeže i termine. Za ogromni novac koji je dobijao od Mila, njegov doprinos crnogorskoj nauci ostao je nepoznat domaćoj i međunarodnoj javnosti. Ono što nije nepoznato je da Krivokapić i njegova porodica nisu živeli skromno i nisu marili za crnogorsku sirotinju.\nZavršen proces protiv Handkea! Više o tome OVDE.


Đilas poručio Vesiću: Niko ne može da me zove tajkunom - Infobrif\nObjavljeno 8.05.2019. u 10:31\nBEOGRAD – Ja se bavim politikom i normalno je da sam dužan da trpim kritiku. Ono što nije normalno je da se javno kvalifikujem kao pljačkaš.\nZa mene, to je ozbiljna povreda ugleda, kazao je juče u Prvom osnovnom sudu u Beogradu Dragan Đilas, predsednik Stranke slobode i pravde, na ročištu po tužbi koju je podneo protiv aktuelnog zamenika gradonačelnika Beograda Gorana Vesića.\nRazlog za tužbu je niz izjava u kojima je Goran Vesića Đilasa nazivao „pljačkašem“, „tajkunom“, „lopovom koji je zadužio grad Beograd“…\nDajući iskaz u svojstvu tužioca, Đilas je istakao da nikada nije pravosnažno osuđen za bilo koji zločin, kao i da njemu nije poznato da se protiv njega vodi bilo kakva istraga.\n„Smatram da niko nema pravo da me na taj način kvalifikuje“, kazao je Đilas. On je dodao da je Vesićeve reči preneo veliki broj medija čineći ih dostupnim milionima ljudi. Poseban akcenat stavio je na uticaj koji su pomenute izjave imale na njegovu porodicu.\nPrezentacija publikacije „Grad prilagođen starijim osobama…\n„Moje dve starije ćerke su upravo zbog ovakve vrste izjava napustile zemlju i žive u Londonu. U Srbiju dolaze jako retko“, kazao je Đilas dodajući da i na njega utiču takve izjave iako se, kako je rekao, trudi da što manje čita takve stvari.\nGoran Vesić je, s druge strane, svoje izlaganje otpočeo tvrdnjom da su on i Dragan Đilas politički protivnici i da kao takvi nastoje da ospore tvrdnje druge strane.\n„Politička borba u Srbiji često nije akademska. Ja ništa lično nemam protiv gospodina Đilasa i nikada mi namera nije bila da nekoga uvredim. Tužilac je javna ličnost i kao takva dužna da trpi viši stepen kritike“, kazao je Vesić.\nU nameri da opravda sve izjave koje je dao o bivšem gradonačelniku Beograda, Goran Vesić je govorio o poslovnim rezultatima gradskih javnih preduzeća. On je pozitivan bilans PKB-a za vreme prethodne vlasti nazvao „medijskom manipulacijom“, tvrdeći da bi ta kompanija beležila gubitke bez otpisa dugova.\nOn je istakao da termin tajkun ne koristi u podrugljivom kontekstu i da on ne zna drugu reč na srpskom jeziku za „enormno bogatu osobu“.\n„Opšte je poznato da je javni dug grada Beograda iznosio 1,2 milijarde evra u trenutku kada je Dragan Đilas otišao sa mesta gradonačelnika. Svakako da gradonačelnik nije jedini odgovoran za način na koji se troši budžet, ali je najodgovorniji“, kazao je Vesić napominjući da je on bio u obavezi da birače upozna sa onim što je gospodin Đilas radio.\nU narednih mesec dana očekuje se da sud donese odluku u ovom postupku.\ndjilasPrvi osnovni sudRaspravaVESIĆ\nDrama ispred kuće Ivice Ilieva, hitno pozvana policija\nPrezentacija publikacije „Grad prilagođen starijim osobama – Putokaz za aktivno…


Hag bi da pusti Šešelja na slobodu? - Dnevni.rs\nTribunal je naveo da je dobio dodatne poverljive informacije a koje ukazuju na pogoršanje zdravstvenog stanja Šešelja.\nS obzirom na novi razvoj dogadjaja, Tribunal razmatra mogućnost privremenog puštanja na slobodu Šešelja i zato je pozvao Srbiju i Holandiju da najkasnije danas do 18 sati dostave svoje mišljenje, navedeno je u saopštenju.\nTribunal je od Vlade Srbije zatražio i da potvrdi da će biti u mogućnosti da garantuje da optuženi neće stupati u kontakt sa svedocima ili žrtvama i da će se Šešelj vratiti pod nadzor Medjunarodnog suda u Hagu čim to naloži Sudsko veće.\nMedjutim, pošto je Sudsko veće primilo dodatne informacije koje govore da se zdravstveno stanje optuženog pogoršalo i s obzirom na taj razvoj dogadjaja i da bi se izbeglo najgore, Sudsko veće razmatra mogućnost da Šešelja privremeno pusti na slobodu kako bi mu bila ukazana nega u najboljem mogućem okruženju, a da se pritom osigura bezbednost svedoka i integritet postupka, navodi se u saopštenju iz Haga.\nPodestimo, Milovan Bojić , član lekarskog konzilijuma koji je posetio lidera SRS u Hagu rekao je da je zdravstveno stanje Vojislava Šešelja ozbiljno i da postoje elementi “životne ugroženosti” i definitivne metastaze na jetri.\nBojić je predložio i kao jedino rešenje izneo da se Šešelj leči u Srbiji, ali je i ukazao da se to ne može očekivati dok njemu ne bude ukinut pritvor.


NEŠIĆ SE OBRUŠIO NA LIDERA SDA: "Gospodine Izetbegoviću..." – Mreza\n“Izetbegović gura BiH u izolaciju, a siguran sam da ni bošnjački narod ne želi izolaciju”, kaže Nešić.\nUspjeh svake vlasti na svijetu mjeri se brojem ljudi koji u zemlji ostaju, koliko se ona otvara i privlači kapital, jer na taj način otvara šanse da ljudi ostanu u ovoj zemlji, rekao je danas predsjednik DNS-a Nenad Nešić.\nOn ističe da je, nakon što se BiH izblamirala odbijajući sastanke sa predstavnicima Ruske Federacije, a potom kada je ministrica Bisera Turković vakcine koje je razvio Oxford, a koje je donirao predsjednik Srbije Aleksandar Vučić, nazvala “lijekom trećeg svijeta” te poslije jučerašnje podrške Ambasade SAD-a programu “Otvoreni Balkan”, jasno da je lideru SDA Bakiru Izetbegoviću ostala samo mržnja prema Srbima kao politika koja će najviše koštati bošnjački narod.\n– Gospodine Izetbegoviću, možda je vama, u srcu Evrope, draga Islamska deklaracija i možda biste vi za BiH željeli da postane zemlja Orijenta, ali to je nemoguće. Srbi su stari evropski narod, svoj razvoj i opstanak duguju svojoj izdržljivosti i sposobnosti da se ugroženi saberu i odbrane, a da se razvijaju nesebično pružajući ruku saradnje svima. Vaša kritika inicijative “Otvoreni Balkan”, koju ste nazvali projektom srpske dominacije, uvreda je za komšijske države Albaniju i Sjevernu Makedoniju koje su mu pristupile, ali i dokaz da ste spremni žrtvovati razvoj, slobodu kretanja, poslove i veće plate za svoj narod da biste mrzili srpski – istaknuo je Nešić.\n– Obećavam vam da Srbe u izolaciju, zasnovanu na mržnji i podjelama, nećete odvući. “Otvoreni Balkan” je inicijativa koja treba da poruši granice među ljudima, poveća konkurentnost, poveže naš region i učini nas spremnijim za članstvo u EU kad se okolnosti proširenja promijene – poručio je Nešić, piše “Srpskainfo”.


RTCG - Radio Televizija Crne Gore - Nacionalni javni servis :: Politika :: "Marković pokušao da manipuliše građanima"\nMCP 25. 01. 2020. 14:31 >> 09:20 27\nZamjenik predsjednika Demokratske partije socijalista, Duško Marković pokušao je da grubo manipuliše građanima proglašavanjem mitropolita crnogorsko-primorskog Amfilohija za čelnika nekog političkog pokreta, saopšteno je iz Mitropolije crnogorsko-primorske (MCP).\nMarković je kazao da se Amfilohije stavio na čelo anticrnogorske opozicije.\n“Marković je u petak učinio grub pokušaj manipulacije građanima proglasivši mitropolita Amfilohija za čelnika nekog političkog pokreta, uzevši kao argument za to svoju tvrdnju da se mitropolit sastao sa dijelom crnogorske opozicije”, rekli su iz MCP.\nPrema njihovim riječima, Marković nije objasnio da li bi to u isto vrijeme značilo da se Amfilohije stavio na čelo Vlade, kad se susreo sa njim na dan izglasavanja, kako su naveli iz MCP, diskriminatorskog i antiustavnog zakonskog propisa o obračunu sa Srpskom Pravoslavnom Crkvom (SPC).\nIz MCP kazali su da se ne može smatrati ozbiljnom tvrdnja Markovića da u litiji nema mjesta za Crnogorce.\nPrema njihovim riječima, sa obzirom na to da je Marković izuzetno dobro obaviješten čovjek, a imajući u vidu i njegove ranije dužnosti i rezultate posljednjeg popisa, on pouzdano zna da je potpuno nemoguće da u tako masovnim okupljanjima ne učestvuje i veliki broj onih koji su se na popisu izjasnili kao Crnogorci.\n“Njegovo povjerenje u ”građansku i demokratsku” Crnu Goru moralo bi se iskazati i u poštenom odnosu i poštovanju ljudskih prava svih onih, Crnogoraca i Srba i onih, koji učestvuju u litijama od momenta usvajanja zakona, koji je usmjeren protiv njihovih zajedničkih svetinja”, navodi se u reagovanju.\nIz MCP kazali su da bi staranje o duhovnim potrebama pravoslavnih Srba i Crnogoraca Marković trebalo da prepusti Pravoslavnoj crkvi.\n“A svoju ozbiljnost i privrženost ”građanskoj i demokratskoj” Crnoj Gori Marković vi najbolje pokazao vodeći računa o životnom standardu svih građana Crne Gore”, dodali su iz MCP.\nIz Mitropolije su naglasili da vrhovni nacionalni interesi Crne Gore mogu da se definišu samo u najširem mogućem konsenzusu građana, a ne, kako su naveli, prostim preglasavanjem i majorizacijom, kako je to učinjeno sa ovim “nesrećnim” zakonom, ali i u slučaju nekih ranijih odluka.\nIz MCP ističu da na litijama nema nikakve propagande o tome da će Crna Gora biti srpska.\n“Jer je ona jednako svih nas - i Srba i Crnogoraca i svih drugih koji u njoj žive. Ne očekujemo od zamjenika predsjednika jedne građanske partije, a pogotovo ne od premijera jedne države koja sebe naziva građanskom, da tu stvarnost osporava”, rekli su iz Mitropolije.\nKako su naveli, svi građani Crne Gore, bez obzira na etničko i nacionalno opredjeljenje, imaju svoje mjesto na litijama koje Crkva organizuje, naročito oni kojima je na srcu obraz i dostojanstvo Crne Gore.\n“Političko opredjeljenje je potpuno nevažno za one koji su u litijama, a one su samo utoliko političke koliko je njihova molitva usmjerena na promjenu zakonskog neprava koje je ustanovila skupštinska većina (uz hapšenje opozicionih poslanika), uvjerena u svoju mesijansku ulogu i zaogrnuta ideološko-političkim interesima”, navodi se u reagovanju.\nIz Mitropolije su ponavili da ostaju otvoreni za početak pravog, istinskog i transparentnog razgovora sa crnogorskim vlastima o svim otvorenim pitanjima, a prvo i najvažnije od njih je zakon o slobodi vjeroispovijesti, koji je, “ovakav kakav je, već proizveo neželjene posljedice po naše društvo”.\nKako su rekli, sve do sada predstavljalo je samo simulaciju dijaloga, bez ikakve želje za istinskim dogovorom sa strane vlasti.\n“Što se tiče aluzija na slikanje trobojki po Crnoj Gori, uz ogradu da Mitropolija nije ni organizator, ni učesnik tih akcija i podsjećanje da glasno i aktivno obeshrabrujemo nošenje bilo kakvih zastava u Litijama, možemo samo da pomognemo Markoviću da se prisjeti da je upravo partija kojoj on pripada na više izbora izlazila sa trobojkama nego bez njih”, navodi se u reagovanju MCP.\nTrobojka, kako su naveli, osnova je za zastavu Srbije, ali isto tako i Hrvatske, Slovenije, Slovačke, Rusije.\n“Pokazivati takvu odbojnost prema zastavi pod kojom je proglašena Kraljevina Crna Gora (a time uživa i zaštitu u skladu sa važećim zakonodavstvom Crne Gore), u najmanju ruku je vrlo neobično, osobito kad dolazi sa tako visokog mjesta države koja želi da baštini kontinuitet sa tom istom Kraljevinom”, dodaje se u reagovanju.\nDuško Marković MCP Zakon o slobodi vjeroispovjest


Italijanska kriza – zašto EU brani evro, a ne izbeglice? - Marks21\nItalijanska kriza – zašto EU brani evro, a ne izbeglice?[9 min. za čitanje]\nNemanja Stanimirović 29/05/2018, 12:56 464 Views\nSkoro tri meseca nakon parlamentarnih izbora, Italija će konačno dobiti vladu, i to tehničku, čime će najveća kriza u istoriji Republike biti ne zaustavljena, nego zatrpana pod već nabudžen tepih.\nJuče, nakon intervencije predsednika Republike Serđa Matarele, mandat za sastavljanje vlade dobio je bivši direktor MMF-a Karlo Kotareli. Ovaj tehnički izbor usledio je nakon kontroverznog postupka predsednika, kojim je odbio ministarski tim prethodnog mandatara Đuzepea Kontea zbog predloženog ministra finansija, Paola Savone, kao razlog navodeći njegove anti-EU stavove. Nakon dugih pregovora sa Konteom, ali i sa šefovima poslaničkih grupa koje su predložile Kontea – Pokret 5 zvezdica (Movimento Cinque Stelle) i Liga (Lega) – Matarela je, igrajući se svojim ustavnim ovlašćenjima, jasno stao na stranu krupnog kapitala, sprečivši da na mesto ministra finansija četvrte najveće ekonomije EU dođe protekcionistički raspoložen ekonomista.\nKoliko su neoliberalne reforme značajne za EU postaje jasno kada se analizira šta je sve Matarela prećutao pre nego što je rekao „ne“. Koalicija populističkog M5S i ekstremno desničarske Lege dobijala je zeleno svetlo sve dok nije dirala u ekonomiju. Da bi se razumelo koliku je pretnju po EU predstavljala ovakva koalicija, kao i šta su sve Matarela i EU dopustili, neophodno je analizirati obe političke snage, kao i njihov dogovor.\nNaime, Pokret 5 zvezdica, rođen 2008. godine kao parodija na italijansku političku krizu, bazira svoju borbu na binarizmu naroda protiv „političke kaste“. Oni tradicionalno ustavobraniteljski veruju da će, kada na mesto amoralne, korumpirane političke elite dođu novi i pošteniji ljudi, sve savršeno funkcionisati. U trenutku političke, socijalne i ekonomske krize u kakvoj se nalazi Italija, promena koju M5S nudi predstavlja samo privremeno rešenje za krizu političke sfere, preusmeravajući gnev naroda u parlament umesto na ulice. Glavna karakteristika ovog pokreta je to da nema karakteristike. U želji da ništa ne gleda kroz prizmu ideologija, kao i da korišćenjem interneta uspostavi direktnu demokratiju, nema jasno definisan stav ni po kojem pitanju, osim opšteg zaključka da je za promenu dovoljna smena vlasti. Gadeći se svih prethodnih vlada, ali ne i ideje sopstvene vlasti, M5S odbacuje i sindikate i radnička udruženja, smatrajući ih idealističkim i odvojenim od interesa celokupnog naroda, i samim tim ih marginalizuje umesto da im ponudi institucionalnu podršku. Stoga se nezadovoljni radnici/e ne okreću nekoj radničkoj inicijativi, već pokretu koji je zapravo prepreka poboljšanju njihove situacije.\nEkstremno desna strana koalicije ogleda se u Legi, italijanskoj verziji francuskog Nacionalnog fronta. Renovirajući imidž stranke, tj. odbacujući prethodne tendencije ka separatizmu Severa i pretvarajući se u nacionalnu partiju, glavna karakteristika Lege jeste antiimigraciona politika. Usled hroničnog manjka konsenzusa oko značenja rase i nacije u Italiji, Mateo Salvini (vođa partije) lakše je izmanipulisao predefinisanje identiteta „mi“ u „hrišćani bele boje kože“, a „oni“ u „stranci“. „Njih“ je sve više u Italiji, i žive u sve težim uslovima. Država svojim laissez-faire pristupom ne pomaže mnogo, te najveći deo posla obavljaju nezavisne organizacije poput Baobaba, Karitasa, MEDU i ostalih. Ipak, kako sada skoro četvrtina italijanskog BDP-a dolazi od crnog tržišta, gde su migranti/kinje često eksploatisani poput robova sa istih prostora od pre dva milenijuma, stvorila se pozamašna rezervna armija rada, koja direktno utiče na ekonomski život italijanskih građana. Oni žele promenu, izlaz iz ove krize, ali i pored velike solidarnosti unutar društva, ekonomska determinisanost gura ih u ruke jedinih koji trenutno nude neku drugu opciju – Lege.\nTri nedelje pregovora iznedrile su program vlade koji pokazuje mnogo veći uspeh Lege, tj. dominaciju nad M5S. Bez ideoloških smernica i jasnih strategija, M5S uspeo je da progura jedino dva svoja obećanja, koja su ujedno i jedine progresivne mere u celom programu. Dok je uvođenje socijalne pomoći od 780 evra mesečno (za svaku osobu bez posla ili sa niskim primanjima) svakako za pohvalu, ono u sebi nosi probleme poput povećanja rezervne armije rada, jer je uslov za primanje pomoći prihvatanje prvog posla koji naiđe, kao i problem povećanog troška od 16 milijardi evra na godišnjem nivou, bez jasno definisanog plana za otplatu osim stezanja javne uprave. Iskustvo nam je pokazalo da neoliberalne partije sa radošću dočekaju ovakve situacije kako bi uletele i ponovile mantru da je socio-ekonomska politika neodgovorna i neizvodljiva. Konačno, ova mera isključuje svakog ko nema državljanstvo Italije, favorizujući time jednu grupu a drugu stavljajući u mnogo težu situaciju, i tako ih udaljavajući ka suprotnim polovima.\nOd progresivnih mera, program najavljuje još jedino reformu penzionog zakona, dok mesta nije nađeno ni za jednu drugu diskriminisanu grupu u društvu – nema bavljenja rodnom neravnopravnošću niti velikom razlikom u razvijenosti Juga i Severa zemlje. S druge strane, ne manjka antiimigracione politike niti reforme poreskog sistema, što su glavne tačke fokusa Lege. Pooštravajući kontrolu i sistem kažnjavanja za migrante/kinje, ali i za sve strance koji ne poštuju zakon, Salvini je uspešno progurao svoju poruku da su za njega na prvom mestu Italijani. Reformom poreza, tj. uvođenjem proporcionalnog umesto progresivnog poreza, takođe je uspešno sprovedeno dodatno presipanje bogatstva ka bogatijim članovima društva, a Italija je učinjena poreskim rajem za bogate kompanije situirane u Evropi.\nIznenađujuće je da se EU nije pobunila kada se prvi put pregovaralo o ovim pitanjima, već kada su na dnevni red došla imena ministara/ki. Svakako da su „evropske vrednosti“ u direktnoj suprotnosti sa ovako strašnim tretiranjem migranata/tkinja i manjinskih grupa, a ni povećanje zaduživanja nije primer odgovorne politike, zar ne? Ipak, kako će posledice ta dva istrpeti narod Italije, a ne briselska elita, ispostavilo se da je glavni problem ime ministra finansija Paola Savone. Savona, koji je 2015. godine objavio svoj „plan B za Italiju“ – koji podrazumeva reviziju ugovora sa EU tako da ona postane jača zajednica sa više međusobno jednakih država, čime bi bila umanjena dominacija Nemačke – potvrdio je tu svoju ideju pred novinarima, što je upalilo alarm u Berlinu i Briselu. Matarela je u svom obraćanju naciji izjavio da ekonomija predstavlja atmosferu i sliku društva, a da takvi anti-EU stavovi ne predstavljaju stav većine građana. Umesto Konteu, mandat za sastavljanje vlade dat je bivšem predsedniku MMF-a, čije su ideje sasvim u skladu sa očekivanjima EU. Takođe, njegov tim, o čijem sastavu se za sada samo nagađa, pun je narodu već poznatih lica, poput Rafaelea Kantonea, Paole Severino, Frančeska Paola Tronka i Alesandra Pajnoa, koji su učestvovali u prethodnim vladama. Za jedne su oni pripadnici stare „političke kaste“, za druge sluge Berlina, Brisela i Pariza, a za treće štit „evropskih vrednosti“.\nDoskorašnji pobednici izbora, Di Majo i Salvini, svakako ne žele da se pomire sa ovakvim spletom okolnosti. Dok Di Majo traži opoziv Matarele, pokazujući da je svestan koliko je M5S u ovim pregovorima pokazao svoje pravo lice i izgubio brojnu podršku, Salvini sa druge strane zagovara nove izbore, do kojih će nesumnjivo uskoro doći, i gde će on najverovatnije kapitalizovati svoju sve veću popularnost i glasove koje je preuzeo od Berluskonija, sada zaštitnika EU, i politički impotentnih M5S.\nTakav nagli rast popularnosti desnice – koji je, čini se, prošao bez velikog otpora – pokazuje da ona zapravo nikada nije ni nestajala sa italijanske političke scene. Najpre su se fašisti postepeno infiltrirali u redove Hrišćanske demokratije (DC), partije koja je neprekidno bila na vlasti od kraja Drugog svetskog rata do svog raspada 1994. godine. Tako su uspešno ušli u politički mejnstrim, sklapajući koalicije sa Berluskonijem. Desni stavovi „odomaćili“ su se u društvu, odakle desnica nikada nije isterana, već se nalazila u sastavu vlasti i pomagala napredovanje neofašista, prvenstveno davanjem institucionalne, ali i neposredne podrške u vidu prostora. Tako danas možemo naći otvoreno fašističke socijalne centre, poput CasaPound ili Forza Nuova.\nOno što desnici pruža priliku za novi proboj svakako je kriza politike centra. Demokratska partija (PD) je, odričući se svojih korena u nekada najvećoj komunističkoj partiji na Zapadu, usvojila stavove „trećeg puta“, pa čak i progresivnog neoliberalizma. To se odlično može videti u reformama koje je Mateo Renci uveo u svom poslednjem mandatu. Reforme i mere „štednje“ nisu učinile ekonomiju boljom, već su samo živote italijanskih građana učinile težim. Građani više ne veruju u takav pristup, jer napretka nije bilo godinama. Izgubili su volju za aktivnim društvenim životom, osećajući se otuđeno i jedni od drugih, a posebno od bilo kakve akcije vlade.\nU ovakvoj situaciji, vrlo pogodnoj za promene i autsajdere, levice nema ni na pomolu. Njena nevidljivost posledica je njenog postepenog propadanja. Iako nekada vrlo jaka, Komunistička partija Italije (PCI), čija se snaga zasnivala na podršci SSSR-a, bila je zagovornica evrokomunističkog puta u socijalizam, što je pripremilo teren za reformizam levice nakon raspada PCI devedesetih. Deo levice se, kako je gore navedeno, pretočio u centar i Demokratsku partiju, dok su se brojne druge organizacije u međuvremenu kompromitovale ulaženjem u vlade koje su se često završavale ili skandalima ili totalnim neuspesima. Tako danas na političkoj sceni možemo primetiti samo dve sićušne levičarske snage. To su Liberi e Uguali (Slobodni i jednaki), koji predstavljaju bivše levo krilo PD-a i neuspešno imitiraju Korbinovu Laburističku partiju, i Potere al Popolo (Moć narodu) – skup levičarskih organizacija, pretežno iz Napulja, koje su se spontano udružile rešavajući brojne lokalne probleme u svojim socijalnim centrima. Kao demokratski organizovan pokret odozdo koji se bavi socijalnim i ekonomskim temama, PaP polako dobija uporište u narodu, kao i na međunarodnoj sceni, pregovarajući o koaliciji sa Melanšonom, Podemosom i Janisom Varufakisom; međutim, na domaćoj političkoj sceni poslednje izbore završili su sa samo 1,1% osvojenih glasova.\nKako će se razrešiti ova nova kriza u Italiji, zavisi velikim delom od toga kako se levica bude organizovala. Iako budućnost za sada deluje sivo, sa sve većom fašizacijom društva, kao i sa čvršće stegnutim povocem iz Brisela, italijansko društvo nije atomizovano, već je, pogotovu na Jugu, vrlo solidarno i željno promene u ekonomskim odnosima. Promena neće doći preko noći, a svakako neće doći ni preko kapitalističkih institucija demokratije, te ne treba isuviše očajavati zbog njihovog propadanja. Promena se gradi u društvu i iz društva, svakodnevnim aktivizmom i povezivanjem. Taj rat za pozicije daleko je od izgubljenog i tek se razbuktava.\nPrethodni članak Prekinut štrajk oružara – šta dalje?\nNaredni članak Nedelja za nama: policiji parada, Malom ministarstvo, penzionerima gloginje